STANARI: Memorandumom definisati prava nezaposlenih boraca – Glas Regije\nSTANARI: Memorandumom definisati prava nezaposlenih boraca\nSTANARI – Predsjednik Boračke organizacije Republike Srpske /BORS/ Milomir Savčić rekao je danas u Stanarima da će u narednom periodu posebna pažnja biti posvećena ostvarivanju prava nezaposlenih demobilisanih boraca koja će, između ostalog, biti definisana u memorandumu o čijoj se izradi razgovora sa resornim ministarstvom.\nSavčić je izjavio Srni da će se putem memoranduma, do donošenja novog zakona, tražiti rješenja za određenu vrstu pomoći nezaposlenim demobilisanim borcima, a da neće biti zaboravljene ni porodice saboraca koji su preminuli nakon rata.\n– Već sutra će se o tim problemima razgovarati sa predstavnicima Ministarstva rada i boračko-invalidske zaštite, kao i o problemima načina rješavanja stambenog zbrinjavanja, te duplog ratnog staža – naveo je Savčić.\nOn je istakao da se moraju mijenjati članovi 38 i 39 Zakona o PIO, za koji kaže da je usvojen mimo saglasnosti BORS-a i koji kažnjava borce, te omogućiti izbor da svaki pojedinac bude vlasnik svog staža, odnosno da se izjasni da li hoće ili ne da se on računa na kraju.\nKada je riječ o stambenom zbrinjavanju, Savčić je najavio da će uputiti prijedlog da se raspiše javni poziv za registraciju potencijalnih korisnika tog prava kako bi bio utvrđen stvaran broj korisnika, a ostvarivanje stambenog prava riješilo programom, uredbom ili odlukom Vlade Republike Srpske.\nOn je naveo da je prijedlog Predsjedništva BORS-a da se izbori u ovoj organizaciji sprovedu nakon opštih izbora u BiH.\nSavčić je naveo da je ova godina jubilarna za BORS koji obilježava 25 godina postojanja.\nPrema njegovim riječima, tim povodom će u drugoj polovini juna u Banjaluci biti organizovan “forum borca”, na način kako to dolikuje srpskom borcu i njegovoj istorijskoj ulozi.\nSavčić, koji je danas prisustvovao na izvještajnoj Skupštini Opštinske boračke organizacije Stanari, pohvalio je rad ove organizacije, ali i odnos lokalne uprave prema njoj.\n– Zadovoljan sam sa nivoom sredstava koji lokalna zajednica izdvaja za dopunska prava boraca. Tu su čak i sredstva za poboljšanje stanovanja boračkih kategorija što posebno treba pozdraviti, jer malo je takvih lokalnih zajednica u Republici Srpskoj – rekao je Savčić.\nPredsjednik Skupštine Opštinske boračke organizacije Stanari Miladinko Kovačević rekao je da su danas od Savčića dobili korisne informacije o aktivnostima BORS-a, s obzirom na opravdano nezadovoljstvo boračke populacije i njihovoj degradiranosti na svim nivoima.\nNačelnik opštine Stanari Dušan Panić rekao je da je sa lokalnom boračkom organizacijom uspostavljena dobra dvosmjerna saradnja, te da lokalna uprava izdvaja znatna sredstva za poboljšanje kvaliteta života ove populacije.\nOn je istakao da do sada nije upoznat da su po nekom osnovu zloupotrijebljena budžetska sredstva doznačena za rad Boračke organizacije Stanari.\nNa izvještajnoj Skupštini Opštinske boračke organizacije Stanari delegati su prihvatili zahtjev Ravnogorskog pokreta otadžbine Srpske za prijem u kolektivno članstvo.\nUpućena je inicijativa Predsjedništvu stanarske Boračke organizacije da do septembra bude organizovan popis boračke populacije na području ove lokalne zajednice.\nSkupštini je prisustvovao i poslanik iz Stanara u Narodnoj skupštini Republike Srpske Goran Jerinić, predsjednik Skupštine opštine Ostoja Stevanović, te predstavnici boračkih organizacija dobojske regije.\n« MODRIČA: Usvojen program kapitalnih ulaganja\nOSMICOM DO POLUFINALA: ŽFK“Modriča“ superiorne u Kupu RS, slavile i u Brčkom »


RUKOMETAŠI "DUBOČICE 54" U SUBOTU DOČEKUJU EKIPU "RUDARA" IZ KOSTOLCA - Televizija Leskovac\nRUKOMETAŠI „DUBOČICE 54“ U SUBOTU DOČEKUJU EKIPU „RUDARA“ IZ KOSTOLCA\nRukometaši „Dubočice 54“, iako još uvek u fazi oporavka nakon utakmice sa „Partizanom“, spremno dočekuju ekipu „Rudara“ iz Kostolca, rečeno je na konferenciji za novinare. Ova utakmica, u okviru petog kola Super A lige, biće održana u subotu, 12. oktobra od 18 časova u Sportsko rekreativnom centru „Dubočica“.\nEkipa „Rudara“ iz Kostolca Super ligu igra u kontinuitetu oko 12 godina, tako da će utakmica biti teška, kazao je sportski direktor Dubočice Saša Miljković. On je pozvao publiku da dođe u što većem broju i podrži igrače.\nUprava kluba intenzivno radi na dovođenju još igrača, kazao je trener rukometaša Saša Pejčić i istakao da su pojedini igrači još uvek u fazi oporavka nakon utakmice sa „Partizanom“ u kojoj j e, nažalost, bilo dosta povreda.\nRukometaši Dubočice očekuju pobedu na domaćem terenu, a njihov primarni cilj je ostanak u Super ligi, zaključeno je na pres konferenciji.\nTags: Dubočica 54, KOSTOLAC, RUDAR, RUKOMETAŠI DUBOČICE 54, Rukometni klub, UTAKMICA\nU DOMU KULTURE U PEČENJEVCU OTVORENA IZLOŽBA „NA KRILIMA MAŠTE“\nKOŠARKAŠI „ZDRAVLJA“ U SUBOTU IGRAJU SA „SPARTAKOM“ IZ SUBOTICE


Ministar inostranih poslova Austrije: Srbija je važan ekonomski partner - Naši u svetu\nObjavljeno 10/06/21 u 18:00\nPredsednik Skupštine Srbije Ivica Dačić započeo je danas zvaničnu posetu Austriji sastankom sa svojim bivšim kolegom, ministrom inostranih poslova Aleksandrom Šalenbergom, saopšteno je iz parlamenta.\nSagovornici su se saglasilil da su bilateralni odnosi Srbije i Austrije dobri, da treba nastaviti sa njihovim daljim razvojem u svim oblastima, a Šalenberg je najavio da Austrija za jesen priprema “program refokusiranja” koji obuhvata niz ekonomskih inicijativa koje treba da povežu zainteresovane kompanije i pojedine zemlje, regione i gradove.\nAustrijsko-srpsko društvo u Beču postavilo spomen ploču Vilhelmini Mini Karadžić (FOTO)\nŠalenberg je rekao da je Srbija važan ekonomski partner i da će svakako biti deo ovog programa.\nTokom sastanka bilo je reči o situaciji u regionu, evropskim integracijama, dijalogu Beograda i Prištine.\nDačić istakao je spremnost Srbije za nastavak dijaloga i pronalaženje kompromisnog rešenja, ali je istovremeno izrazio zabrinutost da u Prištini ta vrsta spremnosti ne postoji.\nMinistar Šalenberg je govoreći o evropskim integracijama regiona rekao da je prošla godina izgubljena za Zapadni Balkan, delimično i zbog korona virusa, te da u narednom periodu treba intenzivirati ove procese.\nDačić i Šalenberg su razgovarali i o procesu vakcinacije, borbi protiv korona virusa, normalizaciji života i oživljavanju privrede i ekonomije.\nPredsednik Skupštine Srbije je podsetio da je trgovinska razmena između Srbije i Austrije prošle godine zabeležila pad od 15 odsto i saglasio se da treba uložiti dodatne napore da se ona u narednom periodu vrati u regularne tokove i dalje unapredi. Dačić je zamolio zamolio Šalenberga da se založi za što skorije postizanje dogovora o zelenim sertifikatima, odnosno normalizaciji putovanja između Srbije i Austrije.\nPredsednik Skupštine Srbije posetu Beču nastavlja sutra susretima sa predsednikom Saveznog veća Saveznog parlamenta Kristijanom Buhmanom i predsednikom Nacionalnog veća Saveznog parlamenta Volfgangom Sobotkom.\nPosetu će završiti sastankom sa saveznim kancelarom Sebastijanom Kurcom.\nAlexander SchallenbergAustrijaIvica DačićSrbija


Nova Fabia debituje u maju, karavan tek 2023, a stiže nam još jedna Škoda na struju - BIGportal.ba\nNova Fabia debituje u maju, karavan tek 2023, a stiže nam još jedna Škoda na struju\n25 Marta, 2021 25 Marta, 2021 069\nPlanovi za 2021. uključuju i redizajn SUV vozila Karoq i Kodiaq, ali i premijeru drugog električnog modela – Enyaq iV Coupe.\nŠkoda je na godišnjoj konferenciji za novinare otkrila detalje svojih planova za 2021. Sudeći prema tim najavama, pred nama je zanimljiva godina kada je reč o novitetima češkog brenda.\nNajpre, maj mesec je rezervisan za premijeru nove, četvrte generacije modela Fabia. Tada će biti predstavljena hečbek verzija popularne Škode, dok ćemo na praktičniju, karavan varijantu sačekati bar još dve godine.\nTolika pauza između lansiranja dve karoserijske verzije prouzrokovana je nedostatkom proizvodnih kapaciteta. Naime, Škoda planira da karavan pravi u pogonu Kvasini, ali će to biti moguće tek nakon što se proizvodnja Superba premesti u Volkswagenovu fabriku u Bratislavi, što će se dogoditi nakon premijere nove generacije modela Superb.\nČeška kompanija ima u planu još jednu premijeru novog modela u 2021. U pitanju je Enyaq iV Coupe, odnosno SUV-kupe varijanta postojećeg električnog modela Enyaq iV. Ovaj automobil praviće se paralelno sa sestrinskim Volkswagenovim modelom ID.5.\nU ovoj godini ćemo saznati i kako izgledaju restilizovani SUV modeli Karoq i Kodiaq, dok će nedavno predstavljeni krosover Kushaq, projektovan za indijsko tržište, stići u prodajne salone u toj zemlji.\nSa druge strane, Kinezi dobijaju najavljenu Octavia Pro, odnosno model Octavia sa produženim međuosovinskim rastojanjem.\nI dok se Škoda, poput ostalih brendova iz VW grupe, okreće tržištu električnih automobila, zanimljivo je da nova Fabia neće biti “elektrifikovana”, pa tako čak nije u planu ni “blagi” hibrid.


Tucano Torba za fotoaparat BCCO-XS-R - Idealno.rs\nPočetna / Foto / Foto oprema / Torbice i rančevi / Tucano Torba za fotoaparat BCCO-XS-R\nTucano Torba za fotoaparat BCCO-XS-R\nPonuda prodavnice Dr Techno za proizvod Tucano Torba za fotoaparat BCCO-XS-R. Ispravnost cene i podataka proveri na internet stranici prodavnice.\nTucano Torba za fotoaparat BCMS-BS\nTucano Torba za fotoaparat BCMS-GV\nTucano TORBICA BCCO-XS-PK\nTucano TORBICA BCCO-XS COLORE DIGITAL BAG\nCANON digitalni fotoaparat POWERSHOT SX60 HS\nod 59.320,80 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Tucano Torba za fotoaparat BCCO-XS-R i izberi najbolju. Torbice i rančevi iz kategorije Foto oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Tucano Torba za fotoaparat BCCO-XS-R i vidi da li ti odgovara ili pogledaj druge proizvode brenda TUCANO. Opis i tehnički podaci proizvoda Tucano Torba za fotoaparat BCCO-XS-R se mogu razlikovati od onih u internet prodavnici u kojoj obavljaš kupovinu. Tucano Torba za fotoaparat BCCO-XS-R je dostupan u prodavnici Dr Techno po ceni, koja je navedena pored svakog prodavca u meniju "Prodavnice".\nGarantne uslove za Tucano Torba za fotoaparat BCCO-XS-R proveri u prodavnici u kojoj nameravaš da obaviš kupovinu. Slika za Tucano Torba za fotoaparat BCCO-XS-R je simbolična, zato se pre kupovine u prodavnici uveri da je proizvod isti.\nTucano BCCO-XS-R - PMPK1231/14-001 - Tucano BCCO-XS-R


Uobičajeno štetan vazduh po zdravlje i prošle sedmice | Patak Online – Valjevo vesti\nUobičajeno štetan vazduh po zdravlje i prošle sedmice\nVALJEVO – U protekloj sedmici vazduh u Valjevu je bio štetan po zdravlje. Dva dana indeks kvaliteta vazduha je ima ocenu „zagađen“, dva dana „jako zagađen“, navodi se u novom sedmičnom izveštaju organizacije “Lokalni odgovor”.\n“Dva dana u protekloj nedelji merna stanica Državne mreže za automatski monitoring nije očitavala podatke o aerozagađenju. Najviša koncentracija suspendovanih PM10 čestica za proteklu nedelju zabeležena je u četvrtak 28.1.2021. u 18 časova i iznosila 299.66 mikrograma po kubnom metru. Suspendovane čestice PM2,5 dostigle su najvišu koncentraciju istog dana u 10 časova što je iznosilo 215.05 mikrograma po kubnom metru”, stoji u izveštaju.\nZbog aerozagađenja u protekloj nedelji, kako se napominje, svako je mogao osetiti zdravstvene tegobe a članovi osetljivih grupa su mogli doživeti ozbiljnije zdravstvene posledice. U četvrtak i petak kada su izmerene izuzetno visoke koncentracije zagađujućih materija, vazduh je predstavljao izuzetan rizik i vanredne zdravstvene uslove za sve stanovnike.\n“Na zvaničnoj prezentariji Grad Valjeva objavljen izveštaj o ispitivanju kvaliteta vazduha u Valjevu za decembar 2020. godine. Poslednjeg meseca prošle godine vazduh bio “značajno opterećen čestičnim zagađenjem”. Građanima se preporučuje da “više pešače i voze bicikl, ali ne u vreme intenzivnog zagađenja vazduha”, saopštio je “Lokalni odgovor”.\nPrethodni članak Nagrade valjevskog Strip-festivala\nSledeći članak Veći broj hospitalizovanih


PROHODNI putevi ka borskim selima, Putevi Srbije ZABORAVILE GORNJANE\n11:27: PM nedelja 28 februara, 2021\nPROHODNI putevi ka borskim selima, JP Putevi Srbije ZABORAVILE GORNJANE\nBOR, (IST Media, foto: arhiva istmedia) Sve saobraćajnice ka borskim selima su prohodne, a u toku je čišćenje snega ka Gornjanu, gde visina snežnog pokrivača iznosi i do pola metra.\nDirektor JKP „3. oktobar„ Dalibor Orsovanović, kaže da je ka svim selima grada Bora upućena mehanizacija, da je najkritičnije ka Gornjanu, ali i da ne očekuje zastoje u saobraćaju jer su prestale snežne padavine.\n„U gradu su očišćene ulice prvog i drugog prioriteta, u toku je čišćenje snega na ulicama trećeg prioriteta a radnici su angažovani i na čišćenju trotoara. Očekujem da će do večeri sve biti pod kontrolom“, rekao je Orsovanović za IST Media.\nOn strahuje da mže doći do problema na putu ka Bučju, gde jak vetar stvara nanose, ali da je situacija za sada pod kontrolom.\nInače, obeveza čišćenja najvećeg dela saobraćajnice ka Gornjanu je obaveza firme Štrabag, koja reaguje tek kada im to naloži JP „Putevi Srbije“.\nS obzirom da je put ka Gornjanu trećeg prioriteta to se u ovom slučaju nije dogodilo, pa je troškove čišćenja snega preuzeo grad Bor.\n„Državni putevi trećeg prioriteta (lokalni, seoski putevi) čiste se tek nakon što se u potpunosti očiste državni putevi prvog i drugog reda“, saopštilo je JP „Putevi Srbije“.\nOni su obavestili da su auto-putevi i svi državni putevi prvog i drugog reda prohodni za saobraćaj, ali da se saobraćaj odvija otežano zbog loših vremenskih uslova, snežnih padavina, pojave mestimične poledice i magle na deonicama koje se prostiru duž rečnih tokova, kotlina, klisura kao i na putnim objektima preko reka.\n“Putevi Srbije” apeluju na sve učesnike u saobraćaju da ne kreću bez obavezne zimske opreme, i da zbog loših vremenskih uslova budu posebno oprezni, poštuju ograničenja brzine i prilagode brzinu kretanja uslovima na putu.


Sportske.net - Ivanić zadovoljan remijem, otkrio šta se desilo u svlačionici\nStrelac jedinog gola izneo utiske posle meča.\nEPA-EFE/Henning Bagger DENMARK OUT\nFudbaler Crvene zvezde Mirko Ivanić, strelac gola u remiju na gostovanju Mitjilandu u Danskoj 1:1, rekao je da je zadovoljan podelom bodova, imajući u vidu da je protivnik imao nekoliko ozbiljih šansi.\nBeogradski crveno-beli su ostali neporaženi posle tri kola u Ligu Evrope nakon što su posle početne dve pobede uzeli bod u Danskoj.\nUprkos ispuštenom vođstvu, Ivanić kaže da razloga za zadovoljstvo itekako ima.\n"Mogu da kažem da je dobar rezultat, iako smo poveli sa 1:0, mislim da je protivnik imao dosta šansi u prvom poluvremenu, tako da moramo biti zadovoljni. S obzirom na to da smo imali nekoliko povređenih igrača, mislim da smo ipak odigrali jednu odličnu utakmicu i dali sve od sebe što je najvažnije. U svlačionici smo čestitali jedni drugima", rekao je vezista posle meča.\nOsvrnuo se i na emotivnu proslavu pogotka.\n"Svaki gol mi znači naravno, kako u Evropi, tako i u prvenstvu. Veliki ulog je u pitanju, igrali smo za prolaz u osminu finalu Lige Evrope i iz tog razloga sam ga emotivno proslavio. Nadam se da će ih biti još", naveo je on.\nNeizostavna tema su bili navijači, koji su Zvezdi pružili podršku i na severu Evrope.\n"Naravno, znače nam navijači na svakoj utakmici, jer nas očekuju veoma teški mečevi i u prvenstvu i u Ligi Evrope, tako da nam prija podrška. Nadam se da će u što većem broju doći na Marakanu na sledeću utakmicu protiv Radničkog da zajedno idemo u nove pobede", naveo je on.


JAN LASER: NATO počinje da se plaši Rusije\nJAN LASER: NATO počinje da se plaši Rusije\nČvrst stav Rusije prema državnom udaru i političkoj krizi koja je usledila nakon toga u Ukrajini izazvao je ceo niz sporova u SAD i NATO, čiji funkcioneri rešavaju – kako da u takvoj situaciji brane zapadne interese u Istočnoj Evropi, Bliskom Istoku i drugim delovima sveta, ocenio je u autorskom tekstu za Associated Press politički komentator Džon-Tor Dalburg (John-Thor Dahlburg).\nPri tom je podsetio da je Jan Leser, direktor za međunarodne odnose i bezbednost Nemačkog Maršalovog fonda u SAD, posavetovao NATO da ne zaboravi savremene globalne pretnje kao što su sajberterorizam, zastoji u isporuci energenata i islamski terorizam. Međutim, ukazao je Dalburg, stiče se utisak da je Alijansa preusmerila pažnju na veliku igru u Istočnoj Evropi i držanje Rusije povodom situacije u Ukrajini.\n„Danas smo se suočili sa situacijom da je poteze Rusije i njenog rukovodstva krajnje teško prognozirati. Sadašnja kriza nam govori da je Rusija država koja je izašla ispod kontrole što veoma plaši naše saveznike” – prenosi reči Lesera autor teksta.\nNATO je u konfuziji jer ne zna kako da reaguje na situaciju u Evropi, pogotovo što je svu pažnju u poslednje vreme usredsređivao na Bliski Istok, Afriku i Avganistan gde su vođene osnovne operacije, piše Dalburg.\nOn kaže da je jedan visoki zvaničnik NATO rekao za Associated Press – nakon što je Rusija prodemonstrirala umeće da u kratkom roku mobiliše ogroman broj vojnika i održi operativne vežbe – da NATO paktu predstoji da se ozbiljno zamisli da li blok može da uzvrati.\n„Sada stalno razmišljam: da li je NATO pravilno rasporedio snage i da li je u dovoljno dobrom stanju za uzvratnu reakciju? S obzirom da znamo da će gospodin Putin ostati još mnoge godine na čelu Rusije, da li ćemo biti spremni – ako se i u budućnosti Rusija bude tako ponašala – da reagujemo na takve vojne manevre na granicama drugih evropskih država? Eto, o čemu stalno razmišljam u poslednje vreme” – citira Dalburg reči generala Filipa Bridlava (Philip Breedlove), komandanta Objedinjenih snaga NATO u Evropi.\nAlijansa je već pojačala vazdušno patroliranje u zemljama Baltika, postavila je „avakse” u Poljskoj i Rumuniji, uputila ratne bordove u Baltičko i Crno more kao i 600 američkih padobranaca u Poljsku i zemlje Pribaltika.\nAli, danas se osnovni sporovi vode povodom dugoročnih mera, piše Dalburg. Diskusije bukte na temu kako će NATO morati da pregrupiše vojsku i koju će novu ratnu tehniku koristiti da bi bio u stanju da odgovori na ono što smatra „izazovom Moskve”. Zato će ovo pitanje biti najaktualnije za Obamu i 27 lidera zemalja članica NATO na septembarskom samitu u Velsu.\nZa vreme nedavne posete Kanadi, Bridlav je pozvao političke lidere NATO da razmisle o stalnom dislociranju NATO snaga u Istočnoj Evropi – da bi bila pojačana borbenu gotovost zemalja tog regiona. To može da znači i prekid dislokacije američke armije iz Evrope koja je počela `90-tih godina pa čak i njihov povratak.\nUzgred, bivši stalni predstavnik SAD u NATO Ivo Dalder u svom nedavnom intervjuu izjavio je da NATO ne treba toliko da brine zbog Rusije, već da se usredsredi na globalne pretnje uključujući i tzv. arapsko proleće.\nOsim toga, i dalje je nejasno da li evropske članice NATO žele da više troše na odbranu, uprkos pozivu trenutnog generalnog sekretara NATO Andersa Fog Rasmusena.\nU pitanju je potpuna zamjena teza.Upravo je NATO ta strana koja je stvorila sve navedene probleme,a Rusija ta koja vuče iznuđene poteze.NATO je veliki biznis i umreženim faktorima je održavanje i zloupotreba NATO-a osnovni cilj.\nnato je taj koji ugrozava mir i bezbednost u svetu,sad sire price kako su jevreji ugrozeni u donjecku.1/5 jevreja zivi u rusiji 1/5 u americi,1/5 u evropi,a u rusiji i i ukraini ima u rusiji i ukraini2/5


Pino Nature - Destination Sarajevo\nMali studenac bb (Trebević Mt)\nRavne 1 - Trebević, 71000 Sarajevo\nSmješten na idealnoj lokaciji u borovoj šumi na olimpijskoj planini Trebević, uz popularno sarajevsko izletište Prvi šumar, Hotel Pino Nature pravi je izbor za ljubitelje relaksacije u prirodi.\nUkupni kapacitet: 24\nU sklopu hotela gostima je na raspolaganju a la carte restoran koji služi domaća i internacionalna jela, a gosti tokom toplih dana mogu uživati na velikoj otvorenoj terasi ili se tokom hladnijih ugrijati uz kamin u pravoj planinskoj atmosferi unutrašnjosti restorana.\nDizajn hotela svrstava ga među najbolje hotele u Bosni i Hercegovini, a gosti mogu uživati u moderno opremljenim sobama i apartmanima, od čega posebno treba izdvojiti luksuzni apartman Rabbit koji na dvije etaže donosi istinski komfor.\nUkoliko ste ljubitelj wellnessa nakon šetnje kroz prirodu možete se osvježiti u bazenu ili spa centru, a tokom lijepih dana na raspolaganju vam je i bašta na krovnoj terasi hotela koja nudi pogled na Trebević.\nHotel je udaljen desetak minuta vožnje od centra Sarajeva i u blizini je ostataka olimpijske staze za bob i sanjkanje, vidikovca sa kojeg se pruža fantastičan pogled na Sarajevo te još jednog popularnog planinskog izletišta Brus.\nUdaljenost od aerodroma Sarajevo: 14.5 km\nUdaljenost od autobuske stanice Sarajevo: 10 km\nU blizini olimpijske staze za bob i sankanje\nPrevoz taxijem od/do aerodroma: 26 min/20 KM\nNajbliža stanica javnog gradskog prevoza: Minibus stanica Trebević Prvi šumar-130 m


Gradiska.com - Dječije igralište otvoreno u Gornjim Podgradcima\nutorak, 18 septembar 2018 18:12\nKod Doma kulture u Gornjim Podgradcima otvoreno je novo dječije igralište.\nVrijednost ove investicije je oko 7 000 KM, a sredstva za izgradnju doniralo je preduzeće „Nova DIPO“ iz Gornjih Podgradaca.\n„Ovo preduzeće najznačajniji je privredni subjekt u Podgradcima i često učestvujemo u donatorskim akcijama za pomoć sportskim aktivnostima, školi i crkvi u ovom mjestu” rekao je Miodrag Babić, predstavnik preduzeća.\nOvo je još jednom igralištu koje je je izgrađeno u okviru aktivnosti koju je pokrenula lokalna uprava zajedno sa društveno odgovornim kompanijama I privrednim subjektima.\n“Želimo da sve mjesne zajednice na području opštine imaju što bolje uslove za život i ljudi da ostanu da žive u svojim domaćinstvima” rekao je Zoran Adžić, načelnik opštine Gradiška.\nU ovoj Mjesnoj zajednici je zahvaljujući opštini Gradiška i UNDP-u renoviran Dom kulture. U narednom periodu planirani su i drugi infrastrukturni radovi.\n“U ovoj godini u Gornjim Podgradcima gradimo 2,5 kilometara lokalnih puteva, a uskoro će početi izgradnja trotoara u dužini od jednog kilometra uz regionalni put, koji će omogućiti bezbjednije kretanje đacima i mještanima” kaže Zvjezdan Panić, predsjednik MZ Gornji Podgradci.\nRanka Perić Romić, predsjednik Komisije za društveni položaj žena i ravnopravnost među polovima smatra da su ovi infrastrukturni radovi značajni, ali da je potrebno naprije raditi na ekonomskom osnaživanju žena.\n“Porodičnim ženama i majkama mnogo znače dječija igrališta, trotorari i sigurne saobraćajnice, jer se to poboljšava bezbjednost njihove djece” rekla je Ranka Perić Romić.\nDječije igralište u Gornjima Podgadcima je drugo koje je izgrađeno nakon što je lokalna uprava uputila poziv svim društveno odgovornim kompanijama koje posluju na području opštine da doniraju sredstva.\nViše iz kategorije: « Mladi ljudi iz Gradiške i Dervente na obuci za CNC operatere\tZdravstveni radnici održali štrajk upozorenja »


"Kuća zmaja" stiže na ekrane 2022. godine - Magazin - MojTV\nRadnja serije baviće se dinastijom Targarijen i odvijaće se 300 godia pre događaja "Igre prestola".\n"Kuća zmaja" stiže na ekrane 2022. godine\n"Kuća zmaja" ("House of the Dragon"), veoma očekivani spinof serije "Igra prestola", najverovatnije će na male ekrane stići 2022. godine, izjavio je Kejsi Blojs, šef programa HBO.\nOn je odbio da govori o preciznijem datumu u ovom trenutku, jer čak ni datumi produkcije još nisu određeni. Na scenariju serije i dalje rade pisac knjiga Džordž R.R. Martin i Rajan Kondal. Radnja serije baviće se dinastijom Targarijen i odvijaće se 300 godia pre događaja "Igre prestola".\nGledaoci pretpostavljaju da će radnja početi od Egona Osvajača i njegovih sestara, Visenije i Renis, koji su na svojim zmajevima pokorili šest kraljevstava (osim Dorne) i ujedinili ih u jedno. Koliko će se daleko ići kroz vreme, tj. da li ćemo kroz sezone videti celo uzbudljivi (i veoma krvavu) vladavinu Targarijena, ostaće da se vidi.\nNo, ona se neće baviti samo istorijom ove porodice, već će prošlošću drugih velikih kuća. Saznaćemo kako i kada je Kraljeva luka izgrađena, a referenci sa originalnom serijom biće mnogo, te nije ni čudo što se HBO odlučio da njihov sledeći projekta bude baš ova serija.\n"Oduvek je bilo simpatija medju nama"\nZašto treba da pogledate seriju "Kondor"\nSerija pod istragom zbog prekrsenih zdrastvenih uslova.\n“Radna akcija sa Tamarom” od jeseni na Prvoj\nSnima se ratna drama "Heroji Halijarda"\nObjavljen prvi trejler za "Južni vetar 2"


Reci "NE" zabrani hokejaškog Saveza Srbije - Peticije.online\nPodeli na Fejsbuku (309)\nPoštovani roditelji, bivši i sadašnji hokejaši, treneri, navijači Crvene zvezde i ljubitelji hokeja na ledu. Hokejaški Savez Srbije uveo je zabranu za sve kategorije do 14 godina da se takmiče u međunarodnim ligama. Podignimo svoj glas protiv odluke koja je nepraveda i koja je direktno usmerena protiv dece koja treniraju ovaj sport.\nBUDI HRABAR, RECI "NE"!!!\nDario Kapin Kontaktirajte autora peticije\nPotpisujući ovlašćujem Dario Kapin da preda informacije koje pružam na ovom obrascu onima koji imaju ovlašćenja po ovom pitanju.\nDodajte peticiju "Reci "NE" zabrani hokejaškog Saveza Srbije" ovom spisku\nSve vreme 1435 1264\n24 sati 150 332


Niška televizija » Kod Prokuplja otvorena najveća vinarija na Balkanu\nKod Prokuplja otvorena najveća vinarija na Balkanu\nObjavljeno 08.11.2014. 20:39\nPROKUPLJE – U selu Gojinovac, kod Prokuplja, danas je svečano otvorena najveća privatna vinarija na Balkanu, „Toplički vinogradi“, površine oko 8.000 metara kvadratnih, sa oko 80 hektara vinove loze, u šta je uloženo ukupno oko šest miliona evra.\nKako je Tanjugu rekla brend menadžer „Topličkih vinograda“ Maja Ćirković vinarija je vlasništvo Milomira Kovčevića, koji već 25 godina živi u Španiji i napomenula da se sama vinarija nalazi u sred vinogorja površine oko 80 hektara, a u planu je da se sledeće godine zasadi još 80 hektara vinove loze.\nVinarija je najmodernija na Balkanu i nalazi se u za to posebno izgrađenom objektu sa pet nivoa i posle prerade skladišti se u drvenim bačvama od francuske i srpske hrastovine, objasnila je Ćirković i najavila da sledeće godine vinarija planira da zasadi novo vinogorje u lozničkom kraju.\nKuriozitet je da se u „Topličkim vinogradima“, između ostalog gaji autohtona, srpska sorta grožđa „Prokupac“, koja se sve više koristi u srpskom vinarstvu, kao i „Game“ koji je takođe srpska sorta grožđa.\nOsim „Prokupca“ u „Topličkim vinogradima“, gaji se i „Šardone“, „Kaberne“, „Merlo“, „Burgundac“, „Pino noar“ i „Sovinjon“, navela je sagovornica Tanjuga.\nĆirković je posebno pomenula da se u „Topličkim vinogradima“ proizvodi vino „Epigenija“, kome je ime dao još čuveni srpski botaničar Jovan Cvijić u 19. veku, po jedinstvenom fenomenu, a to je da reka Toplica na ovom mestu teče uzvodno i po tome je jedinstveno u Evropi.\n„Toplički vinogradi“ su svojim vinima „Roze Prokupac“i „Šardone“ dodali i ime „Epigenija“.\nZa ovu priliku, sam vlasnik je obezbedio oko 40 autobusa da na svečanost dovezu goste i novinare i svih većih gradova Srbije.\nFoto Tanjug, D. Nikolić\nVip ostaje najveći grinfild investitor u Srbiji (VIDEO)\nMršava trpeza za predstojeći slavski period (VIDEO)


Masovna vakcinacija jedino rešenje za okončanje pandemije - Knjaževačke novine\nRTS, Vlada Srbije\nDobro došli » Masovna vakcinacija jedino rešenje za okončanje pandemije\nMinistar zdravlja u Vladi Republike Srbije Zlatibor Lončar potvrdio je da naša zemlja nije više na trećem mestu u Evropi po broju novozaraženih od koronavirusa, i dodao da smo po procentu smrtnosti, broju testiranih i onih koji su zadržani u bolnicama ubedljivo najbolji u regionu i šire.\nVakcine, ilustracija, foto: Pixabay.com\nLončar je sinoć, gostujući na Radio-televiziji Srbije (RTS), ocenio da je dosadašnjim merama protiv epidemije napravljena ravnoteža između zdravlja i ekonomije.\nZdravlje i zdravstveni kapaciteti su nam bili na prvom mestu, a vodeći računa o privredi i ekonomiji, napravili smo najbolji balans, i to apsolutno pokazuju svi rezultati, naglasio je on.\nIz ove perspektive, kako je poručio, nije realno da skinemo maske u narednih nekoliko nedelja, ali težimo ka tome da vakcinišemo 3,5 miliona ljudi, što daje optimizam da možemo da imamo situaciju pod većom kontrolom.\nMinistar je napomenuo da u Srbiji trenutno postoji i dovoljno cepiva i dovoljna zainteresovanost za vakcinaciju, te da prema najnovijem istraživanju ne postoji potreba za uvođenjem obavezne imunizacije.\nLekari su se i ranije vakcinisali u dovoljnom broju, ali je bio problem sa mladim medicinskim sestrama koje su imale nedoumice oko trudnoće i planiranja porodice, predočio je on i dodao da je taj problem rešen nakon brojnih tribina i razgovora, u kojima im je objašnjeno da nema nikakvog dokaza da vakcina izaziva sterilitet.\nLončar je saopštio da je u proteklih nedelju dana vakcinisano više od 20 odsto medicinskih radnika, što je ogroman broj za taj period, navodeći da je ukupno vakcinisano više od 65 odsto zaposlenih u zdravstvu.\nPrema njegovim rečima, trenutni procenat vakcinisanih zdravstvenih radnika daje sigurnost, a radićemo i dalje na tome da taj broj bude što veći.\nOn je potvrdio da je u Srbiji od posledica koronavirusa preminulo 14 lekara koji su radili u kovid bolnicama i koji su imali komunikaciju i boravili u crvenim zonama, a svi ostali preminuli lekari nisu imali dodirne tačke sa kovid sistemom.\nIstovremeno, ministar je podsetio na to da su izgrađene dve nove bolnice, nove laboratorije, kao i da će u vrednosti od približno 100 miliona evra biti kupljeno 60 skenera, 72 ultrazvučna aparata, 110 rendgen aparata, 12 magnetnih rezonanci, 252 sanitetska vozila, više od 2.000 najmodernijih kreveta za intenzivnu negu i 1.500 monitora.\nPrema njegovim rečima, moramo da nastavimo da ulažemo u naše zdravstvene radnike, da im povećavamo platu, da ulažemo u njihovo usavršavanje, da ne dođemo sutra u situaciju da sve to kupimo, a da nema ko da nam radi.\nLončar je, kada je reč o vakcinama i dozvolama koje su izdate za njihovu upotrebu, podvukao da je Agencija za lekove i medicinska sredstva Srbije (ALIMS) među 50 najrigoroznijih u svetu i da proverava posebno svaku seriju koja dođe u zemlju.\nČinjenica je da su vakcine apsolutno bezbedne i da broj od približno tri miliona datih doza vakcina potvrđuje to iza čega stoji ALIMS, naveo je ministar i precizirao da je na ovaj broj datih doza zabeleženo više od 600 blagih reakcija.\nPrema njegovoj oceni, isuviše je rano proceniti kakva je efikasnost svake od vakcina koje su dostupne građanima Srbije, jer niko od proizvođača nije rekao da vakcina štiti 100 odsto i da se nećete razboleti kad primite vakcinu.\nMožete da se razbolite ako ne vodite računa i ako uđete u veliku koncentraciju virusa, ali vaša klinička slika će biti mnogo bolja i lakše ćete preboleti COVID-19, nego da se niste vakcinisali, ponovio je ministar.\nOn je naglasio da u našoj zemlji ne postoji nijedan slučaj zgrušavanja krvi kao posledica primanja vakcine kompanije „Astra Zeneka“, i istovremeno najavio da se planira uvoz vakcine „Sputnjik lajt“, kao i njeno ispitivanje u Srbiji.\nLončar je potvrdio da brazilski soj virusa nije registrovan u našoj zemlji, ali da je pitanje dana kada će biti zabeležen, budući da je evidentiran u Evropi.\nPrema njegovim rečima, jedini način da sprečimo pojavu novih sojeva jeste široka vakcinacija, koja jedina u kratkom roku onemogućava virus da se širi i dokazano uspešno deluje na sve mutacije.\nOptimalno vreme za dobijanje podataka o efikasnosti vakcina je do kraja ove godine, istakao je ministar i napomenuo da su proizvođači prilikom isporuke vakcina davali garancije da će one razviti dovoljan broj antitela u trajanju od šest meseci.\nNjihovo mišljenje je bilo da ćemo nakon šest meseci morati da idemo na još dve doze, što se sada ispituje, pa ćemo videti koja će biti nova uputstva. Proizvođači sada produžavaju period imuniteta posle vakcinacije na devet meseci, tako da je potrebno te podatke pratiti iz dana u dan, objasnio je Lončar.\nMinistar je podsetio na to da je Srbija prva, čak pre zemalja Evropske unije, dobila vakcine, tako da smo u tom startu ispitivanja i učestvujemo u tome, jer niko nije pre nas krenuo sa vakcinacijom, pa da može da nam da rezultate.\nLončar je uputio molbu građanima da se tokom Uskrsa ponašaju kao i do sada jer će svako opuštanje produžiti izlazak i rešavanje ovog problema.\nOn je dodao da posebno apeluje na mlade, navodeći da će u njihovoj vakcinaciji pomoći i studenti medicinskih fakulteta koji će razrešiti dileme koje imaju njihovi vršnjaci vezano za taj proces.\ncovid 19, imunizacija, korona, koronavirus, kovid 19, virus korona, zlatibor lončar\nPrevPrethodnaVakcinacija u selima knjaževačke opštine\nSledećaKK ,,Leda“ ubedljivo pobedila ,,Hajduk Veljka“Следећи


Belgija je najveći izvoznik piva u Evropi – TU magazin\nEvropska federacija pivara je napravila rang listu najvećih izvoznika piva u Evropi, Belgija je po prvi put prestigla Nemačku, zemlju koja je tradicionalno najveći evropski izvoznik piva.\nRang lista najvećih evropskih zemalja po izvozu piva je uglavnom do ove godine bila nepromenjena, gde je Nemačka držala prvo mesto već nekoliko godina. Od ove godine, situacija se promenila, pa je Belgija imala izvoz od 15,8 miliona hektolitara piva, ispred Nemačke, koja je na drugom mestu sa nešto manje, 15,75 miliona hektolitara piva. Sa ovim rezultatima, Belgija je izbila na prvo mesto, dok je Nemačka drugoplasirana, a na trećem je Holandija.\nIako je Belgija najveći izvoznik, ona nije najveći i proizvođač piva. U toj zemlji se proizvede oko 20 miliona hektolitara piva godišnje, a 70% od toga ide u izvoz. Nemačka je daleko ispred svih po proizvodnji, sa oko 93 miliona hektolitara godišnje proizvedenog piva.\nNo Responses to “Belgija je najveći izvoznik piva u Evropi”


Prevod sa ruskog na srpski jezik, sa ili bez overe kod sudskog tumača\nPrevodilac sa ruskog na srpski jezik\nPrevodilac sa ruskog na srpski jezik. Prevod sa ruskog na srpski jezik sa ili bez overe sudskog tumača\nPrevodilačka agencija BGprevodi već više od 10 godina uspešno obrađuje, prevodi i overava kod sudskog tumača poslovna i lična dokumenata, kao i mnoge druge sadržaje, poput tekstova, stručnih projekata (IT, građevina…), web sajtova i portala sa ruskog na srpski jezik.\nUz pomoć naših prevodilaca sa ruskog na srpski jezik prevodimo dokumenta i dokumentaciju za tendere, medicinsku i tehničku dokumentaciju, kao i sva dokumenta koja se predaju nadležnim službama u različitim situacijama (izdavanje radne dozvole, uverenja..).\nTakođe, sa ruskog na srpski jezik prevodimo i sve vrste pravnih akata (sudska rešenja, sertifikate, punomoćja…) kao i tekovine Evropske unije.\nPrevodilac sa ruskog na srpski i sudski tumač\nOd posebne važnosti za pojedince ili kompanije koje imaju potrebu za prevodilačkim uslugama je da se sam proces prevođenja dokumenata i dokumentacije sa ruskog na srpski razlikuje u odnosu na prevođenje ostalih sadržaja, jer je potrebno da sam prevod prati zakonska regulativa, overom kod sudskog tumača koji je ovlašćen za overu prevoda dokumenata sa ruskog na srpski jezik.\nJoš jedna ključna aktivnost pre samog procesa prevođenja dokumentacije sa ruskog na srpski (koja zahteva overu kod sudskog tumača) je i to da se klijent najpre treba raspitati u nadležnom sudu da li je i za dokument za koji mu je potreban prevod sa ruskog na srpski jezik neophodno da se izvrši overa haškim Apostille pečatom ili ne.\nPrevodilac dokumenata sa ruskog jezika na srpski\nOsnovni razlog zbog čega su BGprevodi ispred svih kada je u pitanju kvalitet prevoda dokumenata sa ruskog na srpski jezik jeste to što se u našem timu nalaze i prevodioci sa ruskog na srpski kao i ovašćeni sudski tumači.\nKako bi kvalitet prevoda sa ruskog na srpski ispunio očekivanja, ono što je od ključne važnosti je da se prilikom dostave dokumenata na prevod u potpunosti ispoštuje zakonom propisane procedure, te da se dostavi i originalan dokument na uvid. Razlog ovakve procedure je taj da sudski tumač mora originalni dokument na ruskom jeziku kako bi uporedio sa prevodom i kako bi se utvrdilo da li među njima postoji bilo kakva razlika koja bi uticala na kvalitet prevoda. Nakon što se sudski tumač uveri da su originalni dokument i prevod identični, on stavlja svoj pečat na prevod.\nNa ovaj način se potvrđuje vernost prevoda originalu, te se može koristiti u praksi kao i svaki drugi pravno važeći dokument.\nU nastavku možete videti najčeše tražena dokumenta za prevod sa ruskog na srpski i overu kod sudskog veštaka, od strane pravnih lica:\nOsim navedenih, sa ruskog na srpski jezik se prevode i overavaju kod sudskog tumača, između ostalog i:\nKada su u pitanju prevodi sa ruskog na srpki jezik kod fizičkih lica, onda su to najčešće sledeći tipovi dokumenata:\nŽelite da saznate koliko bi koštao vaš prevod sa ruskog na srpski jezik?\nInteresuje vas prevod sa srpskog na ruski jezik? Kliknite OVDE za više detalja.


"Neimarstvo" vrijedi četiri, a duguje 40 miliona KM | Trebinje Live\n"Neimarstvo" vrijedi četiri, a duguje 40 miliona KM\nTrebinjsko Građevinsko preduzeće "Neimarstvo", srazmjerno broju radnika, drži neslavni dužnički rekord među svim hercegovačkim firmama u stečaju, jer su mu dugovanja premašila 40 miliona maraka, a vrijednost imovine je procijenjena na svega četiri miliona.\nOvo je potvrdio i stečajni upravnik "Neimarstva" Radomir Jokić, koji kaže da je, od otvaranja stečaja prije gotovo dvije godine, održano pet sjednica Odbora povjerilaca i da je do sada namiren samo razlučni povjerilac "Kors" d.o.o Laktaši s oko pola miliona maraka unovčenjem akcija firme u preduzeću "Herc gradnja".\nOptužujući Upravu "Neimarstva" zbog dugogodišnjeg izbjegavanja da otvori stečajni postupak, ali i zbog, kako kaže, niza nedopustivih ustupaka mnogim povjeriocima, Jokić tvrdi da je firmi najviše naudio "Plants Global" iz Zvornika, preduzeće koje je nastavilo investitorski projekat stambene zgrade u centru grada koju je započelo "Neimarstvo".\nSlavko Zekić, predstavnik "Plants Globala" je, međutim, ogorčen na ovakve tvrdnje, jer je, kako je svima poznato, stambeni kompleks ostavljen nedovršen i tako stajao pet godina, a da ga niko nije htio.\n"Mi smo od ovog projekta ostali na pozitivnoj nuli, ali smo usrećili preko stotinu prevarenih porodica koje su 'Neimarstvu' unaprijed uplatile stanove, zbog čega iz Trebinja odlazimo ponosni", objašnjava Zekić, negodujući što je i ovaj stečajni upravnik želio obezvrijediti imovinu stečajnog dužnika i kasnije je novokomponovanim gazdama prodati u bescijenje.


- Znam kakve su moje sposobnosti, ali otac mi je uvek govorio da moram da pričam na stazi, još kada sam imao osam godina. Želim da moji rezultati i rezultati drugih stvari koje radim van sporta doprinesu, pa da ljudi mogu da formiraju mišljenje. Ali, Mihael je i dalje prilično po broju pobeda ispred mene i morate da kažete da je i dalje najbolji svih vremena - preneo je "Skaj" Hamiltonove reči.\nIpak, Britanac je iskren kada kaže da će teško prestići Šumahera, ali da želi bar malo da mu se približi.\nUPISAO SE U LEGENDE Hamilton stigao Fanđa, ispred je još jedino Mihael Šumaher\n- Nisam razmišljao o tome koliko on ima trofeja, pošto sam pokušavao da se koncentrišem na ovu titulu. Ne znam da li ću imati prilike da osvojim više, ko zna, ali daću sve od sebe da to ostvarim, 91 pobeda, na primer, to je mnogo pobeda. Ima još mnogo do toga, ali biću ovde još nekoliko godina i nadam se da ću mu se makar približiti. Mihael je bio takav genije po tome kako se uklopio u Ferari i šta je uradio sa ekipom. Uvek ću biti njegov navijač - zaključio je petostruki šampion Formule 1.


SIPA zbog terorizma u Gornjoj Maoči uhapsila Maksima Božića – Top Portal\nčetvrtak 20 jun 2019 / 13:07\nSIPA zbog terorizma u Gornjoj Maoči uhapsila Maksima Božića\nBožić je koristio imena Mirza Gradaščević i Abu Muhamed, a uhapšen je juče u Gornjoj Maoči, objavio je „Dnevni avaz“.\nOn je bio hapšen i 2010. godine zbog sumnje da je planirao teroristički napad u Tuzli, a policija je tada kod njega pronašla određenu količinu naoružanja i eksploziva. Sumnjalo se da je planirao da postavi eksploziv na Brčanskoj Malti, na dan kada se JNA povukla iz Tuzle, ali je nekoliko mjeseci kasnije pušten.\nZa Božićem je 2014. godine, na osnovu zahtjeva Opštinskog suda u Tuzli, bila raspisana međunarodna potjernica.\nOn je godinama živio u Beču, gdje je i vrbovan za terorističke aktivnosti.\nOdređeno vrijeme nalazio se u zatvoru u Austriji zajedno sa Mevlidom Jašarevićem, osuđenim teroristom u BiH, koji je 2011. godine pucao na Ambasadu SAD u Sarajevu i ranio jednog policajca.\nSmatra se da je Božić bio jedan od njegovi bližih saradnika, a tokom postupka u Sudu BiH Jašarević je u više navrata pominjao Božićevo ime.\nMaksim Božić rođen je 6. februara 1990. godine u Bijeljini.\nPripadnici Sipe uhapsili su juče dva lica i tokom pretresa na dvije lokacije u Sarajevu pronašli određenu količinu oružja i zastave koje asociraju na one koje koristi „Islamska država“.\nPronađeni su i privremeno oduzeti automatska puška, 12 praznih okvira za automatsku pušku, 405 metaka kalibra 7,62 milimetra, sedam ručnih bombi, tri jurišna prsluka, vojna uniforma, zastava koja podsjeća na one koje koristi „Islamska država“, dvije uramljene fotografije sa zastavama koje podsjećaju na zastavu „Islamske države“, pisma, razne uplatnice, nož, laptop, tri mobilna telefona, priručnik od opreme 511 i šest vreća rezanog duvana.\nPretres je izvršen po naredbama Suda BiH i Tužilaštva BiH s ciljem pronalaska predmeta koji mogu poslužiti u dokazivanju krivičnog djela terorizam.\nAmerikanci u Sredozemlje šalju udarnu grupu mornarice


IBM više nije član berze | Ekonomist\n– Odbor direktora Montenegroberze je, u skladu sa odredbama člana pravila Montenegroberze i rješenjem Komisije za tržišta kapitala o oduzimanju dozvole za rad, donio odluku o prestanku članstva na berzi za IBM – navodi se u saopštenju.\nFond za zaštitu depozita (FZD) u obavezi je da isplati 22,58 miliona eura za 2,73 hiljade deponenata IBM-a u stečaju, od čega je 2,34 hiljade građana. Isplata garantovanih depozita počela je u ponedjeljak i u prva tri dana isplaćeno je 8,53 miliona eura garantovanih depozita za 377 deponenata IBM-a u stečaju. Garantovani depoziti se isplaćuju u podgoričkim poslovnicama Societe Generale banke Montenegro, Hipotekarne i NLB banke.\nEkspoziture Societe generale banke Montenegro, u kojima deponenti mogu podići novac, nalaze se na Trgu nezavisnosti, Moskovskoj ulici i tržnom centru Delta city, a Hipotekarne u bulevarima Svetog Petra Cetinjskog i Josipa Broza Tita. Filijale NLB banke, u kojima je takođe moguće podizati depozite, nalaze se u bulevarima Ivana Crnojevića, Svetog Petra Cetinjskog i Pera Ćetkovića, tržnom centru Gintaš i u City kvartu.


Web stranica Vlade TK - Delegacija Specijalne bolnice „Čigota“ posjetila Tuzlanski kanton\nDomaćini ove posjete bili su ministar zdravstva Bahrudin Hadžiefendić i ministar trgovine, turizma i saobraćaja Mirsad Gluhić.\nNa sastanku je razgovarano o turističkim i zdravstvenim potencijalima Zlatibora i Tuzlanskog kantona, zdravstvenim potrebama stanovnika ovih područja, te mogućnostima razvijanja jače međusobne saradnje.\nNakon sastanka u Vladi, v.d. direktora Specijalne bolnice „Čigota" Željko Stakić, marketing menadžer bolnice „Čigota" Zoran Ristanović i v.d. direktora Turističke organizacije „Zlatibor" Vladimir Živanović su u društvu ministara Hadžiefendića i Gluhića posjetili JZU UKC Tuzla i Zavod zdravstvenog osiguranja Tuzlanskog kantona.\nPodsjećamo zahvaljujući Protokolu potpisanom u augustu ove godine, stanovnici Tuzlanskog kantona mogu ostvariti određene pogodnosti između kojih i 10% popusta na liječenje u Specijalnoj bolnici „Čigota". Nakon "Banje Koviljače", Protokol sa bolnicom „Čigota", predstavlja još jedan uspješan vid prekogranične saradnje između Tuzlanskog kantona i zdravstvenih ustanova iz Republike Srbije.


Ministarstvo unutrašnjih poslova Kosova krši sporazum o KS tablicama što otežava kretanje - JUGPRESS\nMinistarstvo unutrašnjih poslova Kosova krši sporazum o KS tablicama što otežava kretanje\nU skladu sa Dogovorom o finalizaciji sprovođenja Sporazuma o slobodi kretanja iz 2011. godine usklađenom između Prištine i Beograda, u Briselu 14. septembra 2016. godine, Kosovo se obavezalo na produženje važenja „KS“ registarskih tablica na period od pet godina nakon potpisivanja. Isti obavezuje pregovaračke strane da ovo pitanje ponovo razmatraju uz posredovanje Evropske unije, što će reći nakon 14. septembra 2021. godine, saopštila je grupa NVO i medija sa Kosova i Metohije okupljena udruženju Empirika\n“Uprkos jasno definisanim obavezama koje proizilaze iz dogovora, Ministarstvo unutrašnjih poslova Kosova sredinom septembra je saopštilo da su:\nOvim postupkom su direktno prekršene preuzete obaveze i ugroženo pravo vozača na odabir ili produžetak tablica sa oznakom „KS“. Kao zajednici kojoj je posedovanje registarskih KS tablica ključno, kosovskim Srbima je ovim činom otežano pravo na slobodu kretanja, naročito zbog veza sa centralnom Srbijom. Iz istog ili sličnog razloga, kosovskim Albancima i ostalim zajednicama biće otežano kretanje sa Kosova u Srbiju i obrnuto.\nMinistarstvo unutrašnjih poslova Kosova da povuče odluku o obavezi zamene tablica, sve do završetka perioda važenja dogovora iz Brisela (14. septembar 2021. godine);\nEvropsku uniju da u ulozi kontrolora implementacije dogovorenih sporazuma posreduje prilikom promene odluke o obavezi zamene tablica;\nEvropsku uniju da pripremi agendu i uslove sastanka između Prištine i Beograda kako bi se tokom sledeće godine dve strane dogovorile o prirodi i sadržaju nastavka/promene aranžmana sa KS tablicama;\nBeograd da javno reaguje na kršenje dogovora iz Brisela i aktivnije se uključi u postizanje kompromisnog rešenja, koje bi zadovoljilo sadašnje (/buduće) vlasnike KS tablica”, navodi se u saopštenju Empirike.\nNeka Vaš komentar bude prvi na "Ministarstvo unutrašnjih poslova Kosova krši sporazum o KS tablicama što otežava kretanje"


SEEbiz.eu / ME / Adria Airways pokrenula postupak zbog dodele državne pomoći Air Serbiji\nAdria Airways Air Serbia Etihad Dragan Gajin\nDatum objave: 13.06.2019. - 20:27:55\nBEOGRAD - Predstavnici slovenačkog avio-prevoznika Adria Airways pokrenuli su postupak pred institucijama Evropske unije zbog toga što Srbija dodeljuje državnu pomoć nacionalnoj avio kompaniji Air Serbiji, piše Insajder.\n"Adria Airways je zabrinuta zbog pomoći koju je Republika Srbija nezakonito dodelila Air Serbiji i takvo postupanje smatra nepravičnim, jer dovodi do narušavanja slobodne konkurencije na tržištu" rekao je za Insajder advokat Dragan Gajin, čija kancelarija zastupa slovenačku kompaniju.\nSlovenačka avio-kompanija prvo se, prema rečima advokata Gajina, u aprilu prošle godine obratila Komisiji za kontrolu državne pomoći Srbije, ali se oni do danas nisu izjasnili po ovom zahtevu.\nKako ističe Gajin, pored toga što je pomoć Air Serbiji protivna domaćim propisima o državnoj pomoći, ona takodje predstavlja i kršenje medjunarodnih obaveza koje je Republika Srbija preuzela Sporazumom o stabilizaciji i pridruživanju (SSP).\n"Shodno tome, Adria Airways je u vezi s državnom pomoći Air Serbiji pokrenula i odgovarajuće postupke koji su joj na raspolaganju na osnovu SSP-a, a u koje su uključena i nadležna tela EU", naveo je Gajin za Insajder.\nAir Serbia je nacionalna avio kompanija u kojoj je 51 odsto vlasnik država, a 49 odsto Etihad, kompanija iz UAE. Nasledila je nekadašnji JAT koji je bio u dugovima i na ivici bankrota 2013. godine.


Uhapšen osumnjičeni za ubistvo u naselju „Belvil“ – Balkanekspresrb.rs\nMinistar unutrašnjih poslova u Vladi Republike Srbije Aleksandar Vulin saopštio je da je sinoć uhapšena osoba za koju se osnovano sumnja da je neposredni izvršilac ubistva Bojana Mirkovića u beogradskom naselju „Belvil“.\nVulin je istakao da su pripadnici Uprave kriminalističke policije uspeli da u izuzetno kratkom vremenskom periodu rasvetle do kraja ovo brutalno mafijaško ubistvo.\nSinoć je uhapšen L. T., kojeg osnovano sumnjičimo da je neposredni izvršilac ubistva, ali i njegovi neposredni pomagači, koji su pokušavali da ga prebace na prostor Bosne i Hercegovine, naveo je ministar.\nOn je ukazao na to da je zločina bilo i biće ih, ali da pripadnici MUP-a neće dozvoliti da nijedan zločin bude nerasvetljen, već će požrtvovano voditi rat protiv kriminala.\nNačelnik Uprave kriminalističke policije Dejan Kovačević precizirao je da su, u cilju rasvetljavanja svih okolnosti događaja, pripadnici policije u toku noći lišili slobode L. T. (1998) iz Beograda, kao i D. K. iz Beograda i F. I., crnogorskog državljanina sa Cetinja, koji su pripremali bekstvo na teritoriju BiH.\nKovačević je ukazao na to da je L. T. direktni izvršilac navedenog krivičnog dela, dok je D. K. saizvršilac, a uloga crnogorskog državljanina biće naknadno utvrđena.\nPripadnici Ministarstva unutrašnjih poslova nastavljaju odlučnu borbu protiv svih vidova organizovanog kriminala, poručio je načelnik UKP.


Pojačana investiciona aktivnost na BELEX-u, indeksi skočil\nTanjug 30. decembra 2020. 15:20\nBEOGRAD – Pojačana investiciona aktivnost na Beogradskoj berzi, koja je obeležila poslednju, skraćenu radnu nedelju zbog novogodišnjih praznika, zabeležena je i danas uz snažan rast oba berzanska indeksa.\nUkupan promet na trgovanju iznosio je gotovo 38,8 miliona dinara (približno 330 hiljada evra).\nIndeks najlikvidnijih akcija, BELEX15, skočio je za 2,1 posto, na 746,57 poena, a BELEXlajn je povećao vrednost za 1,2 procenta, na 1.575,37 poena.\nU fokusu investitora je bila Naftna industrija Srbije, čije su akcije istrgovane za preko 22,5 miliona dinara, uz rast cene za trećinu procenta na 632 dinara.\nObičnim akcijama Komercijalne banke je trgovano u iznosu od oko 9,9 miliona dinara po ceni od 2.998 dinara, za nepunih 0,1 posto nižoj nego u utorak.\nProizvodno-montažno preduzeće Jedinstvo iz Sevojna je oslabilo za 1,4 odsto, na 6.799 dinara, uz realizaciju vrednu 2,0 miliona dinara, dok je preferencijalna akcija duvanske industrije „Filip Moris“ pala skoro 3,4 procenta, na 6.185 dinara, a isprometovana je za 1,9 miliona dinara.\nMetalac iz Gornjeg Milanovca je zaključio dan s dobitkom od 0,9 posto, na nivou od 1.950 dinara, i ostvario trgovanje nešto manje od 1,0 milion dinara, a proizvođač i distributer teničkih gasova Meser Tehnogas je ojačao za 2,2 odsto, na 14.000 dinara, uz promet od 0,4 miliona dinara.\nNajveći dobitnik je bio Aerodrom „Nikola Tesla“, čija je akcija uzletela za 9,7 procnata, na 1.042 dinara, a istrgovana je u iznosu znatno iznad četvrt miliona dinara.\nNa MTP tržištu, vredan pomena je učinak akcija društva Poljoprivredna proizvodnja Miletić, iz Srpskog Miletića, od 0,7 miliona dinara po ceni od 4.222 dinara, za pola procenta većoj nego juče.\nStrani investitori su u ukupnom prometu na tržištu akcija imali udeo od 76 posto, u kupovini 77,51 procenat a u prodaji 74,5 odsto.


diverzija - Sputnjik Srbija\nIzjave o ofanzivi Kijeva u Donbasu predstavljaju „dizanje tenzije“, kaže ukrajinski vice-premijer Aleksej Reznjikov i dodaje da se Kijev bavi tim pitanjem na politički i diplomatski način. Istovremeno, u samoproglašenoj Donjeckoj Narodnoj Republici optužuju ukrajinske snage da pripremaju diverzije duž linije razdvajanja u Donbasu.\nAmerički mediji: Eksplozija na iranskom nuklearnom objektu – diverzija Izraela\nIzrael je prošle sedmice izveo diverziju na nuklearnom objektu u iranskom gradu Natanzu detoniranjem eksplozivne naprave, prenosi list „Njujork tajms“, pozivajući se na neimenovane izvore.\nRusija optužila SAD: Šalju militante u Siriju da vrše diverziju\n„Zadaci militanata koje su obučili Amerikanci su: uništavanje naftne i gasne infrastrukture i teroristički napadi na sirijske Vladine snage“, izjavio je na brifingu u Ministarstvu odbrane načelnik Glavne operativne uprave Generalštaba Vojske Rusije general-pukovnik Sergej Rudskoj.\nDNR: Britanski vojni stručnjaci pripremaju hemijsku provokaciju u Donbasu\nVojni stručnjaci iz Velike Britanije stigli su u Donbas radi pripremanja provokacija, rekao je u sredu novinarima predstavnik Narodne milicije samoproglašene Donjecke narodne republike Danil Besonov.\nDonbas: Ukrajinci pripremaju diverziju\nUkrajinske oružane snage pripremaju diverziju u hemijskoj fabrici „Stirol“ zbog dalje ofanzive u pravcu Gorlovke, izjavio je načelnik pres-službe Uprave Narodne milicije samoproglašene Donjecke Narodne Republike Danil Bezsonov.\nPrikrasti se i uništiti: Najgenijalnije diverzije 20. veka\nDiverzija podrazumeva mesece izviđanja i rutinske pripreme, a zatim munjeviti udar u centar. Mete diverzanata su bili predsednici država i generali, špijuni i naučnici, železnički mostovi i skladišta oružja, vojni štabovi i vojni aerodromi.\nDonjeck: Ukrajina koristi primirje za diverzije\nUkrajinska vojska mogla bi da iskoristi novogodišnje primirje za pripremu diverzija na teritoriji samoproglašene Donjecke Narodne Republike, izjavio je predstavnik operativne komande DNR Eduard Basurin.\nLNR: Ukrajinski obaveštajci pripremaju napade na OEBS\nZamenik ministra za državnu bezbednost samoproglašene Luganske narodne republike Aleksandar Basov rekao je novinarima da ukrajinske specijalne službe pripremaju provokaciju protiv posmatrača specijalne misije OEBS-a na granici s Krimom.\nKijev neće odustati od organizacije novih diverzija na Krimu i time će nastaviti sa pokušajima da destabilizuje situaciju na poluostrvu, smatra vicepremijer Krima Ruslan Balbek.\nKrim: Uhapšeni diverzant potvrdio da je služio u 37. Bataljonu\nVladimir Serdjuk, koga ruske tajne službe sumnjiče za organizaciju diverzije na Krimu, potvrdio je da je služio u 37. Bataljonu, ali poriče da ima veze sa obaveštajcima.\nPokušaj diverzije u Kerčkom moreuzu\nPotpredsednik Vlade Krima Ruslan Balbek izjavio je da je organizator blokade Krima Lenur Isljamov pripremao diverziju u Kerčkom moreuzu, čiji je cilj bio da se prekine trajektni saobraćaj između poluostrva i kopnenog dela Rusije.\nJedan od organizatora energetske blokade Krima Lenur Islamov izjavio je da Ministarstvo odbrane Turske pruža vojnu pomoć dobrovoljnom ukrajinskom bataljonu „Noman Čelebidžihan“, koji se nalazi u sastavu medžlisa krimsko-tatarskog naroda.


Kalendar svih Vučićevih „povlačenja“ sa čela SNS | FELJTON.rs G-E0EWZBLP0V\nHome / SRBIJA / Kalendar svih Vučićevih „povlačenja“ sa čela SNS\nKalendar svih Vučićevih „povlačenja“ sa čela SNS\nPredsednik Srbije Aleksandar Vučić je najmanje šest puta u poslednje četiri godine obećao da će se povući sa mesta predsednika Srpske napredne stranke. Prvi put je povlačenje oročio za januar 2019, a zatim ga prolongirao za kraj 2020, jer je, kako je rekao, sve pomerila korona. Iako je malo ko verovao u te njegove najave, Vučić je juče i sam priznao da od toga “još neko vreme” neće biti ništa, jer želi da sa čelnog mesta SNS-a doprinese borbi protiv „tajkuna i kriminalaca“.\nKao što nije želeo da se kandiduje za predsednika Srbije, kao što se nadao da neće biti kandidat za predsednika države 2022, tako je najavljivao i da će se povući sa mesta lidera Srpske napredne stranke.\nTakvih njegovih najava u poslednje četiri godine bilo je bar šest, a sada se može samo sepkulisati i nagađati čemu su one služile, jer je malo ko zaista verovao da će Vučić rizikovati i povući se sa funkcije lidera SNS, kao što je to učinio njegov prethodnik Tomislav Nikolić. Svi znamo kako se to završilo.\nKada je sve Vučić najavljivao povlačenje sa mesta predsednika naprednjaka?\n10. jul 2017: “U januaru 2019. planiram da izaberem naslednika”\nPrvi put se to dogodilo u julu 2017. godine, nakon pobede na predsedničkim izborima, kada je najavio da će napustiti najvišu stranačku funkciju.\nOn je tada u emisiji Ćirlica na TV Hepi rekao da će u januaru 2019. predložiti kandidata koji će ga naslediti na mestu predsednika SNS.\n19. februar 2018: „Još maksimalno godinu dana sam predsednik SNS“\nDa planira povlačenje u 2019. potvrdio je i u februaru 2018. Vučić je opet u istoj emisiji izjavio da će biti predsednik SNS još najviše godinu dana.\n“Predsednik sam i Srpske napredne stranke još neko vreme. Verujem da je to maksimalno još godinu dana, do sledećeg kongresa odnosno skupštine Srpske napredne stranke“, naveo je on.\nProšao je januar 2019. i februar, mart, april… Aleksandar Vučić nije podneo ostavku na predsedničku funkciju u SNS, nije predložio svog naslednika, ta stranka nije organizovala kongres… Pa, ipak, opet iz njegovih usta, dolaze nove najave o povlačenju.\n8. jul 2019: „Nije novost da se neću kandidovati za SNS“\nU julu 2019. rekao je da “nema sumnje da će sledeće godine (2020) neko drugi preuzeti SNS“.\n„Što se tiče mog sklanjanja nema sumnje da će sledeće godine neko drugi preuzeti Srpsku naprednu stranku“, rekao je Vučić za RTS, a preneo je N1.\nNa pitanje da li to znači da se neće kandidovati na skupštini stranke, on je odgovorio da je „to više puta rekao, nije to neka novost ni tajna“.\nVučić je naveo da „mora čovek da zna kada je vreme da dođe do određenih promena i da zna kada je vreme da sebe na poistoveti sa državom i da pomisli da je to samo za njega“.\n11. oktobar 2019: “Uskoro će uslediti promena”\nNakon svečanog otvaranja vetroelektrane “Čibuk 1” u Kovinu, Vučić je u oktobru 2019. Na navode novinarke “FELJTON.rs” da je najavio da će te godine otići sa čela SNS i objaviti ime naslednika, Vučić je rekao.\n“To sam rekao i to će se dogoditi. Uskoro će uslediti promena”.\nOn je govorio i o njegovom nasledniku na toj poziciji:\n“Svakome ćete se obradovati i radovati mnogo više nego meni. Ne sekirajte se uskoro će biti tako”, rekao je Vučić.\n4. novembar 2019: “Uskoro više neću biti predsednik SNS”\nMesec dana kasnije usledila je nova najava. Predsednik Srbije je izjavio da članovi Predsedništva SNS žele da Skupština stranke bude odrežana posle narednih izbora i da uskoro on neće biti predsednik naprednjaka, kao i da će promena biti već pre izbora u pripremi lista.\n„Da vam ja kažem, znam ja šta je N1 želeo da čuje, kada ću ja da budem smenjen unutar SNS-a, kao predsednik SNS-a. Uskoro, ali ne brinite i posle toga i ovi koji me naslede bez problema će pobeđivati ove što su opljačkali Srbiju“, rekao je Vučić na konferenciji, a preneli Beta i Danas.\n7. maj 2020: “Povlačim se do kraja 2020”\nPoslednja i šesta njegova najava dogodila se 7. maja prošle godine, pred parlamentarne izbore. On je tada obećao da će se povući do kraja 2020. sa čela SNS.\n“To ćemo ove godine da završimo. Pomerila nam je sve korona, ali ćemo svakako to ove godine da završimo’, rekao je Vučić na televiziji Hepi, a prenela Beta.\nOn je tada izjavio i da se “nada da neće biti biti kandidat“ na predsedničkim izborima 2022. godine.\n„Za godinu i po dana su predsednički izbori. Mi ćemo izaći sa našim kandidatom, verujem da ću učestvovati u izboru kandidata koji će moći da pobedi. Nadam se da ja neću biti kandidat, da ćemo naći boljeg kandidata“, naveo je Vučić.\n5. maj 2021: “Želim da ostanem još neko vreme”\nDa Vučić zapravo ne želi da napusti čelnu poziciju Srpske napredne stranke potvrđeno je nakon sinoćne sednice Predsedništva naprednjaka. Na pitanje N1 da li će otići sa čela SNS, on je rekao da želi da ostane „još neko vreme“ na toj poziciji kako bi doprineo borbi protiv „tajkuna i kriminalaca koji su razorili Srbiju“.\nJasno je da Vučiću nije potrebna funkcija predsednika SNS da bi se „borio protiv kriminalaca i tajkuna“. Zapravo, on ni sa te pozicije ni sa funkcije predsednika Republike ne bi trebalo da se bavi time, bar ako se drži Ustava, na koji se ovih dana pozivao.\nPre će biti da Vučić o povlačenju nije ni razmišljao ili se predomislio kad se setio Tomislava Nikolića, koji je za naslednika predložio baš njega.\nPrevious: Utisak: Da Dolovac radi svoj posao ne bi se mi bavili Palmom\nNext: Veliki nedeljni horoskop: Nekim znacima slede bitne promene, nekim pojačane emocije


Mulen:napad na Iran destabilizovao bi Bliski istok\n8. januar/siječanj, 2010.\nNapad na Iran mogao bi da bude "veoma, veoma destabilizujući" i da ima neplanirane posljedice po Bliski istok, ocijenio je u Vašingtonu načelnik američkog Združenog generalštaba admiral Majk Mulen.\nGovoreći u vašingtonskom Institutu za bliskoistočnu politiku, admiral Mulen je rekao kako vjeruje da je Iran na putu da razvije nuklearno oružje, ali i da je u rješavanju tog pitanja diplomatija od ključnog značaja.\nMulen je dodao kako je scenario po kome će Iran posjedovati nuklearno oružje potencijalno "veoma, veoma destabilizujući", isto kao što bi bile i posljedice eventualnog napada na Iran, prenosi Rojters.\n"Neplanirane posljedice" bilo kojeg od ova dva razvoja događaja zabrinjavaju američkog admirala jer bi "taj dio svijeta mogao da postane daleko nestabiliniji", što je opasno na globalnom nivou.\nZbog toga je veoma važno, po admiralu Mullenu, da ne samo Sjedinjene Države, već i čitava međunarodna zajednica, nastave s diplomatskim i političkim naporima za rješavanje iranskog nuklearnog pitanja.\nSavjet bezbjednosti Ujedinjenih nacija je do sada u tri navrata pooštravalo sankcije uvedene Iranu zato što odbija da prekine svoj nuklearni program.\nZapadne zemlje smatraju da je cilj tog programa proizvodnja atomskog oružja, što Teheran odbija i tvrdi da ga razvija u miroljubive svrhe.


Crnadak: Novi saziv Vijeća ministara neka odluči o Godišnjem nacionalnom programu - Klix.ba\nCrnadak: Novi saziv Vijeća ministara neka odluči o Godišnjem nacionalnom programu\n4.3.2019. u 18:47\nMinistar vanjskih poslova BiH Igor Crnadak primio je danas u nastupnu posjetu ambasadora Sjedinjenih Američkih Država u BiH Erica Georgea Nelsona.\nCrnadak je poželio iskrenu dobrodošlicu ambasadoru Nelsonu i istakao da odnosi sa Sjedinjenim Američkim Državama imaju strateški značaj za BiH.\nIzrazio je zahvalnost SAD-u na snažnoj podršci glavnim spoljnopolitičkim prioritetima BiH, a to su put ka članstvu u Evropskoj uniji i regionalna saradnja, te je istakao da je razvoj odnosa sa Washingtonom među najvažnijim spoljnopolitičkim inicijativama BiH, posebno u oblastima ekonomije, bezbjednosti i borbe protiv terorizma.\nTokom razgovora, Crnadak je rekao da su Sjedinjene Američke Države učestvovanjem u kreiranju i podrškom provođenju Dejtonskog sporazuma najdirektnije podržale narode u BiH u njihovoj težnji da žive u miru i jačanju međusobnog povjerenja i razumijevanja u BiH.\nMinistar Crnadak i ambasador Nelson su razgovarali i o odnosu BiH sa NATO-om, s posebnim naglaskom na mogućnost aktiviranja Akcionog plana za članstvo (MAP). Crnadak je izrazio uvjerenje da će odluku o prihvatanju Prvog godišnjeg nacionalnog programa (ANP) ili njegovom odbijanju donijeti novi saziv Vijeća ministara BiH, odnosno političke partije koje budu činile novu parlamentarnu većinu.\nCrnadak je upoznao ambasadora Nelsona da u BiH postoji konsenzus po pitanju borbe protiv međunarodnog terorizma, da BiH na tom planu ostaje siguran partner SAD-a, te da je o tome nedavno informisao sve članove Globalne koalicije za borbu protiv Islamske države, na ministarskom sastanku održanom u Washingtonu.\nNa kraju razgovora, ministar Crnadak je izrazio očekivanje da će se, nakon posjete zamjenika državnog sekretara SAD-a Johna Sullivana u decembru prošle godine, nastaviti sa posjetama na visokom nivou, te da smatra da bi bilo dobro da Bosnu i Hercegovinu uskoro posjeti i državni sekretar Mike Pompeo, čime bi bio dat dodatni podsticaj jačanju veza sa SAD-om, saopćeno je iz Ministarstva vanjskih poslova BiH.\nNATO Igor Crnadak Eric George Nelson Godišnji nacionalni program\nDodik: Potpisat ćemo principe za formiranje vlasti, o NATO-u nema saglasnosti\n13.03.2019. u 14:44


Teroristi u Briselu planirali napad na nuklearne elektrane - 24.03.2016, Sputnik Srbija\nTeroristi u Briselu planirali napad na nuklearne elektrane\nBombaši-samoubice Halid i Ibrahim El Bakraui planirali su napade na belgijske nuklearne elektrane. 24.03.2016, Sputnik Srbija\nvesti, svet, brisel, video\n09:57 24.03.2016 (Osveženo: 22:53 03.08.2021)\n© REUTERS / Francois LenoirNuklearne elektrane, Brisel\nBombaši-samoubice Halid i Ibrahim El Bakraui planirali su napade na belgijske nuklearne elektrane.\nBrisel: Eksplozije na aerodromu, desetine mrtvih (video, foto)\n22 Mart 2016, 08:29\nList „Dernije er“ navodi da je prošlonedeljno hapšenje Abdeslama, glavnog osumnjičenog za napade izvedene u Parizu u novembru 2015, ubrzalo planove terorista.\nBraća su, kako stoji u tekstu belgijskog lista, postavila skrivenu kameru ispred kuće direktora belgijskog programa za nuklearno istraživanje.\nSnimak koji traje „više desetina sati“, a na kojem je zabeleženo kretanje šefa belgijskog nuklearnog programa, zaplenjen je tokom antiterorističke racije u stanu još jednog osumnjičenog, koji pripada istoj terorističkoj ćeliji, Muhameda Bakalija.\nPrema informacijama istražitelja, do kojih je list „Dernije er“ došao, braća El Bakraui su bili jedini osumnjičeni za postavljanje kamere.\nNakon što su analizirali video-snimak, istražitelji su zaključili da je cilj terorista bio da „ugroze nacionalnu bezbednost kao nikada do sada“, navodi belgijski list.\nDokazi do kojih su vlasti došle pokazuju da ista teroristička ćelija stoji iza napada u Parizu, u kojima je 13. novembra ubijeno 130 ljudi, i iza bombaških napada na aerodromu i stanici metroa u Briselu u utorak u kojima je 31 osoba ubijena, a 270 ih je ranjeno, dodaje list.\nMediji su u utorak, posle napada u Briselu, javili da je toga dana evakuisana nuklearna elektrana Tijanž, koja se nalazi na sat vremena vožnje od belgijske prestonice.


Kamate pojele prvu dionicu autoputa – Bankar.me\nKamate pojele prvu dionicu autoputa\nMarch 4, 2019 Članci, CRNA GORA, MAKRO, SVE VIJESTI Leave a comment\nOd sticanja nezavisnosti do sada Crna Gora će samo za kama te po osnovu državnog budžeta isplatiti oko 811,7 miliona eura. Koliko građani skupo plaćaju kreditne aranžmane crnogorske Vlade, najbolje govori činjenica da će na kam ate za ovaj period otići više nego za kredit za prvu dionicu autoputa od 809 miliona eura.\nAnaliza Centra za istraživačko novinarstvo Crne Gore (CIN-CG) pokazuje da su kamate mogle biti znatno niže, da je Vlada Crne Gore bila spremna 11a strukturne reforme. Kamate sada iznose četvrtinu ukupnog javnog duga, koji iznosi 3,2 milijarde eura. O ekonomskoj politici najbolje svjedoči podatak da je krajem 2006. ukupni dug Crne Gore bio 700 miliona eura, znatno manje, nego što je od tada plaćeno za kamate.\nDo znatno jeftinijeg novca Crna Gora je mogla doći sklapanjem aranžmana sa Međunarodnim monetarnim fondom, ali su sve Vlade od sticanja nezavisnosti to izbjegavale, jer bi morale da ispune više uslova, sprovedu bolne reforme i krešu javnu potrošnju. Ali, i da pristanu da MMF ima kontrolu nad ja vnim finansijama.\nUmjesto aranžmana sa MMF-om, pozajmice su uglavnom tražene na međunarodnom tržištu emitovanjem euroobveznica (vid kreditnog zaduženja) i uzimanjem kredita od komercijalnih banaka, a za neke kredite su založene i državne zlatne rezerve. Sve to po visokim kamatnim stopama, koje su na godišnjem nivou već gotovo 100 miliona eura. Aktuelna Vlada je konačno priznala da su kamate ogromni trošak u budžetu, zbog čega se traži model za refinansiranje duga po nižim stopama.\nSamo da se izbjegne kontroli MMF-a\nNajveći dio kredita, sa ovako visokim kamatama, uziman je za tekuću potrošnju, odnosno pokriv anje deficita za plate, penzije, socijalna davanja, garancije i slično. U sadašnjem iznosu javnog duga svega 500 miliona, ili 15 odsto, se odnosi na dostiglo zaduženje za autoput. Taj kredit je bio kap zbog koje je pređena granica zaduženja od 60 odsto BDP-a, što je jedan od kriterija Evropske unije (EU). U izvještajima EU, kao i onim Svjetske banke (SB) i MMF se više puta upozoravalo da će ovaj projekat ozbiljno ugroziti javne finansije.\nVladina zaduženja na tržištu eurobveznica i kod komercijalnih banaka dostizala su kamate i od 7,8 odsto, iako je postojala mogućnost zaduženja koci MMF-a po upola nižim stopama, ali uz zahtjeve da se smanji javna potrošnja i administracija.\nIz MMF-a nijesu željeli da govore za CIN-CG o tome da li je Crna Gora zakasnila sa mjerema fiskalne konsolidacije koje su krenule u posljednje dvije godine, odnosno, da li bi javni dug države bio manji da su mjere koje se sada sprovode u saradnji sa tom organizacijom i SB počete još 2010. godine.\nIako iz SB nijesu precizirali da li se kasni sa mjerama fiskalne konsolidacije, objašnjavaju da su rezultati koji su ostvareni tokom 2017. i 2018. pozitivan signal finansijskim tržištima za povećanje kreditnog rejtinga Crne Gore, te da je u narednom periodu bitno da se ograniče javni rashodi i smanji neefikasna potrošnja.\nPOJMOVICrna Gora javni dug državni dug Kamate na kredite krediti vlade Vlada se zadužuje\nPrevious Najavljuju niže troškove plaćanja karticama\nSljedeći Buffett: Bitcoin privlači isključivo šarlatane\nPregovori s bankama o kreditima za privredu


Junker: EU i SAD su partneri, Tramp: Želimo fer trgovinu\nPredsednik Evropske komisije Žan-Klod Junker sastao se danas sa predsednikom SAD Donaldom Trampom u Beloj kući i tom prilikom poručio da su EU i SAD partneri i saveznici, a ne neprijatelji, i da moraju da sarađuju na početku trgovinskih pregovora između dve velike ekonomije.\nTramp je novinarima, na početku sastanka sa Junkerom u Ovalnom kabinetu, rekao da se nada da će postići pravedan i recipročan trgovinski sporazum između SAD i Evrope, prenosi Rojters.\n"Jednostavno želimo jednake uslove za naše farmere, proizvođače, za sve. A želimo, iskreno, da velike koristi ima i Evropska unija", rekao je Tramp.\nTramp ima još 24 sata da se predomisli i POVUČE ODLUKU koja bi pokrenula carinski rat sa EU. Da li će to uraditi?\nJunker je Trampu tokom sastanka rekao da su trgovinski pregovori važni, predloživši da dve strane razgovaraju o "smanjenju carina" umesto o njihovom povećanju, prenosi AP.\nTramp je Junkeru rekao da dva kontinenta zajedno čine više od 50 odsto svetske trgovine, istakavši da bi bilo dobro kada bi ukinili sve carine i trgovinske barijere u okviru pregovora.


Makedonski predsednik ne prihvata zakon o upotrebi albanskog\nU Sobranju je skoro došlo do fizičkog sukoba\nU Makedoniji su uzburkane strasti nakon što je državni parlament usvojio zakon kojim se albanski jezik uvodi u upotrebu u javne institucije na čitavoj teritoriji Makedonije.\nKako je ranije objasnio premijer Zoran Zaev, Zakonom o jezicima će se proširiti upotreba jezika u institucijama, te će omogućiti da albanski državljani komuniciraju sa državnim institucijama na njihovom maternjem jeziku.\nPredsednik države Đorđe Ivanov odbio je, međutim, potpisati ukaz o proglašenju usvojenog Zakona o upotrebi jezika, a predsednik parlamenta Talat Džaferi upozorio da će Ivanov, ako ne potpiše, prekršiti Ustav.\nOn je podsetio da je član 75 Ustava Makedonije jasan: nakon ponovljenog glasanja i usvajanja nekog zakona većinom glasova u Sobranju, predsednik države dužan da potpiše ukaz o proglašenju zakona.\nDžaferi nije hteo, međutim, da komentariše kakve će biti posledice ako Ivanov ne potpiše zakon.\nPredsednik Ivanov je u sredu uveče, odmah po izglasavanju zakona, u obraćanju rekao da neće potpisati ukaz, zbog, kako je obrazložio, represivnog sadržaja Zakona i nasilnog načina na koji je donesen.\n"Neću potpisati ukaz o proglašenju zakona koji je donesen na ovakav način. Zakon kojim se zloupotrebljava evropska zastavica, zakon o kome se nije vodila debata o amandmanima koji su proizašli od mojih pribedbi, koji je izglasan van svih procedura, zakon koji je protivustavan. Ustav i savest mi ne dozvoljavaju da stavim potpis na ukaz o proglašenju ovakvog zakona", naveo je Ivanov.\nVMRO DPMNE najavljuje krivičnu prijavu\nPojedini pravni eksperti smatra da je, prema Ustavu, predsednik dužan da potpiše ukaz i da ne treba mešati lične emocije i političke prioritete sa ustavnom obavezom, dok drugi misle da Ivanov ima moralne razloge da ne potpiše ukaz, jer Sobranje nije razmotrilo njegove primedbe na zakon.\nTakođe, lider opozicione VMRO DPMNE Hristijan Mičkoski je najavio da će njegova partija podneti krivičnu prijavu protiv predsednika Sobranja, da neće priznati Zakon i da će osporiti njegovu ustavnost.\nMakedonski parlament je u sredu uveče Zakon o upotrebi jezika usvojio u veoma napetoj atmosferi. Dok su poslanici većine glasali, poslanici opozicije su negodovali okupivši se oko predsednika Sobranja Talata Džaferija, vičući i bacajući papire. Nekolicina njih, među kojima i raniji lider VMRO DPMNE Nikola Gruevski, raspravljali su se sa Džaferijem pa je skoro došlo i do fizičkog sukoba, posle čega je Džaferi zaključio sednicu. Reagovalo je i obezbeđenje koje je štitilo predsednika Sobranja i ispratilo ga iz sale.\nIstovremeno, pred zgradom parlamenta se održavao protest, na kome se tražilo da poslanici ne donose ovaj zakon.\nZakon o upotrebi jezika prvi put je izglasan u parlamentu u januaru, ali predsednik države Đorđe Ivanov nije potpisao ukaz o proglašenju Zakona. Nakon toga, zakon je ponovo došao na dnevni red parlamenta, ali je opozicija podnela preko 35.000 amandmana. Sobranje je izglasalo zakon bez razmatranja amandmana opozicije.\nVladajuća koalicija SDSM-DUI smatra da je Zakon o jezicima deo evroatlantske integracije Makedonije i da ne narušava ni Ustav, ni "unutarnji karakter" države. Makedonski premijer Zoran Zaev je više puta ponovio da će se tim zakonom unaprediti zadovoljavanje praktičnih potreba građana.\nAlbanci čine jednu četvrtinu od 2,1 miliona stanovnika Makedonije i žive uglavnom na severozapadu zemlje u blizini granice sa Kosovom i Albanijom.


Ni Srbija ni Mercedes nisu isti kao pre 15 godina kad je taj automobilski div „otkačio“ Srbiju i izgradio fabriku u Mađarskoj, navodi Nedeljnik. U međuvremenu, Mercedes je daleko odmakao u elektrifikaciji automobila, a u Srbiji je stasala klasa IT radnika sposobnih da rade u tehnološkim auto-kompanijama.\nOdluči li se makar jedan proizvođač da gradi fabriku u Srbiji, biće to značajan pomak za domaću privredu.\n"Pregovori uveliko traju s nekoliko svetskih proizvođača automobila. Najdalje se otišlo u pregovorima s Mercedesom", potvrdio je u trećoj nedelji maja visoko pozicionarni funkcioner administracije u Beogradu, navodi Nedeljnik.\nDa se pregovara potvrdio im je i dobro obavešteni preduzetnik uključen i u nemačku i srpsku poslovnu zajednicu.\nInače, velika japanska automobilska kompanija poslala je pismo o namerama opštini Inđija u kome traži detaljnije izmene Prostornog plana placa na kome treba da se gradi fabrika automobila vredna milijardu evra, potvrdio je predsednik opštine Vladimir Gak.\nOdbornici Skupštine Inđije usvojili su u ponedeljak izmenu opštinskog prostornog plana, kojim se severoistočna industrijska zona proširuje na još 900 hektara. Osnovni razlog izmene prostornog plana je, kako je obrazloženo, upravo je očekivanje dolaska svetskog automobilskog giganta koji bi proizvodio električne automobile.\nA već citirani funkcioner administracije potvrdio je (ono što se šuška od januara u beogradskoj poslovnoj zajednici) da se iza buduće fabrike automobila u Inđiji krije japanska kompanija Tojota. Pitanje koje visi u vazduhu dok ne stigne više informacija o ovom aranžmanu jeste da li je Tojota procenila da joj trebaju novi kapaciteti (pored fabrika u Turskoj i Češkoj) za “napad” na evropsko tržište i veruje da je Srbija dobro mesto za tu strategiju.\nDOLAZI LI TO FOLKSVAGEN U SRBIJU? U igri su dva giganta, sa jednim smo i ranije bili u ozbiljnim pregovorima, kolike su šanse da bude i "naš"\nPosle izjave predsednika Srbije “da Srbija pregovara sa dva fantastična proizvođača automobila” i da će rezultat pregovora saopštiti u drugoj polovini juna, mediji su spekulisali da je jedan od njih Folksvagen, ali je ta kompanija odmah stavila do znanja da nije zainteresovana za proizvodnju automobila u Srbiji.\nPregovore sa dva giganta nedavno je najavio i predsednik Vučić.\n- Uskoro, do kraja juna, očekujem odluke dva proizvođača i to bi bila najveća promena za našu zemlju ukolio bi uspeli da dovedemo bar jednog ovde od njih - rekao je predsednik.\nSrbija Pregovori Mercedes


Rukometaši Zaječara savladali ekipu Paraćina - Glas Zaječara\nHome Sport Rukometaši Zaječara savladali ekipu Paraćina\nRukometaši Zaječara savladali ekipu Paraćina\nRukometaši Zaječara nastavljaju sa sjajnim izdanjima i ubedljivim pobedama ovog proleća. U 12. kolu Prve lige “Istok” grupe A rival je bila ekipa Paraćina, a izabranici trenera Milosavljevića rutinski su odradili ovo gostovanje i odneli bodove u Zaječar posle trijumfa od 24:36, piše Glassporta.rs.\nIpak i pored neverovatne serije pobeda i samo jednog poraza u 12 utakmica, Zaječarci su i dalje na 2. mestu tabele, sa bodom manje od lidera iz Ćuprije, koji je ostao na 1. mestu nakon pobede u Boru.\nNarednog vikenda rukometaše Zaječara očekuje novo gostovanje u Kladovu, gde će odmeriti snage s Đerdapom, jedinom ekipom koja je u dosadašnjem toku prvenstva uspela da otkine bod Radničkom iz Ćuprije.\nPrethodni tekstViše oporavljenih nego novozaraženih u Boru i Majdanpeku\nNaredni tekstPrijavi problem: (Ne)sređen prilaz novim podzemnim kontejnerima


Vučić: Zabrana kretanja od 20h do 5h ujutro, počinje od sutra | Boom93\nPredsednik Aleksandar Vučić izjavio je da je Vlada Srbije donela odluku da je od sutra ujutro od 10 sati apsolutno zabranjen izlazak licima starijim od 65 godina u urbanim sredinama, a u seoskim sredinama - zabranjen je izlazak licima starijim od 70 godina. Od sutra od 20h do 5h sati ujutro uvodi se zabrana kretanja svim licima, niko ne može da bude na ulici, sem organa na zadatku i onih koji imaju radnu obavezu u trećoj smeni, dodao je.\nMi hoćemo vas da zaštitimo, ništa više od toga, rekao je Vučić na konferenciji održanoj posle sednice Vlade, obraćajući se penzionerima.\nVučić je rekao da je Srbija molila naše građane koji žive u inostranstvu da ne dolaze, ali da je oko 45.000 njih došlo u dva dana. „Od 7607 kontrolisanih lica, 5954 je policija pronašla kod kuće i oni su bili u izolaciji, čak 1653 nije pronađeno kod kuće. Ja sada pitam je li moguće da je neko toliko neodgovoran, da se tako ponaša. U Niš korona nam je stigla preko Lugana, u Kikindu preko Milana, Beograd kompletan preko Milana…“\nHrane ima na pretek, kaže Vučić, dodajući da će se nešto i izvesti u region, kako bi susedima pomogli, u prvom redu BiH i Republici Srpskoj. Rekao je i da je Severna Makedonija uputila zahtev, koji će, kako kaže, biti ispunjen.\nOd 1. aprila povećaćemo plate zdravstvenim radnicima od 10 odsto, i niko u javnom sektoru neće dobiti otkaz a plate neće padati uopšte.\nTo možemo da izdržimo zahvaljujući dobroj fiskalnoj politici, naveo je.


Više internet stranica nezavisnih ruskih medija u nedelju su napali hakeri, a rukovodstvio tih medija smatra da je to povezano sa izveštavanjem o toku parlamentarnih izbora, pre svega zbog objavljivanja kršenja izbornih pravila.\nReč je o sajtovima Eho Moskvi, izdanja Nju tajms, Komersant, Boljšoj gorod, kao i portala Slon, koji su nedostupni.\n"Napad na sajt bio je izvršen rano jutros i na nevladinu organizaciju Golos (koja se bavi monitoringom izbora). Savršeno je jasno da je to zbog današnjih izbora. Odgovorni za visoke rezultate vladajuće Jedinstvene rezultate ne žele da se zna na koji način će doći do visokih procenata", izjavio je urednik Nju tajmsa Ilja Barabanov.\nGlavni urednik Boljšova goroda Filip Dzjadko takođe je povezao napad hakera sa izborima.\n"Pažljivo pratimo šta se dešava u zemlji. Svakom čoveku koji pazljivo posmatra je jasno da se vrši beskonačan broj kršenja izbornih pravila. A vlast je toliko dezorijentisana i uplašena da ne zna šta da radi, ruši sajtove koji saopštavaju objektivnu informaciju".\nSvi ovi sajtovi imali su kao linkove Golos, odnosno "Kartu kršenja izbornih pravila", gde su građani mogli da ostavljaju saopštenja o nepravilnostima na teritoriji cele zemlje.


Dani Beča u Beogradu 2018. - Dan u Beogradu\nNaslovna » Izlasci » Akcije » Dani Beča u Beogradu 2018.\nDani BeÄa u Beogradu: BeÄka gradska veÄ‡nica (foto: Schaub-Walzer/PID)\nDani Beča u Beogradu 2018.\nNeko drugi 17. oktobar 2018. Akcije Postavite komentar\nManifestacija Dani Beča biće održana u Beogradu od 6. do 8. novembra, posle Ljubljane, Sofije, Krakova, Zagreba, Praga i Sarajeva.\nModna revija bečke kreatorke Zabine Karner (Sabine Karner) u Dorćol Platz-u 6. novembra označiće početak zanimljivih susreta stručnjaka iz obe metropole.\nU okviru dvodnevne konferencije „Beograd i Beč – razvoj gradova kroz dijalog“ koja se održava u prostorijama Jugoslovenske kinoteke 7. i 8. novembra eksperti iz oba grada diskutovaće o aktuelnim temama. Posebna pažnja biće usmerena na sledeće oblasti: upravljanje otpadom, javni saobraćaj, digitalizacija gradske uprave, briga o starijim sugrađanima, socijalno stanovanje, otpadne vode, mobilnost kao i infrastrukturni projekti.\nZahvaljujući procesu globalizacije i novim tehnologijama regioni se sve više zbližavaju, a međunarodna saradnja dobija na značaju. Zato bečka Gradska uprava želi da blisko sarađuje sa susednim gradovima.\nDa podsetimo, po istraživanju koje je u martu 2018. godine sprovela međunarodna konsultantska kuća „Mercer“ Beč je 9. put zaredom proglašen za grad sa najboljim kvalitetom života na svetu.\nManifestacija Dani Beča u Beogradu održaće se u organizaciji predstavništva Grada Beča Eurocomm-PR.\nTagoviakcije beograd dani beča izlasci jesen u beogradu\nPrethodni Alitalia: Rast prihoda, bolje poslovanje, noviteti u zimskoj sezoni\nSledeći Mate 20 Pro – i lepo i snažno!


Pokrenuta WE Founders inicijativa - Udruženje poslovnih žena Srbije\nUdruženje poslovnih žena Srbije i Impact Hub Beograd potpisali su sporazum o saradnji u okviru WE Founders inicijative, trogodišnjeg projekta koji finansira Američka agencija za međunarodni razvoj (USAID) i koji sprovodi Impact Hub Beograd.\nWE Founders (Women Entrepreneurs Founders) inicijativa je omogućena uz podršku američkog naroda putem USAID-a i ima za cilj unapređenje liderstva inovativnih, skalabilnih i rodno raznovrsnih startap timova i u okviru nje se organizuju različiti događaji.\nSvakog meseca u IHB se organizuju WE Founders Meetup susreti, sa ciljem da okupe startap timove, biznis liderke i preduzetnice radi razmene iskustava, umrežavanja i podsticaja napretka u poslovanju, u koje se uključuju i članice UPŽ Srbije. Više informacija o mesečnim WE Founders Meetup-ovima, možete naći na linku i društvenim mrežama.\nWEF inicijativa prepoznala je značaj projekta „Cvet uspeha za ženu zmaja“ i priključila se podršci ove manifestacije, koja već trinaest godina zaredom podiže vidljivost i svest o značaju ekonomskog osnaživanja žena, ohrabruje žene koje započinju sopstveni biznis i promoviše društvenu odgovornost i inovativnost.\nSadržaj ove objave je isključivo odgovornost Udruženja poslovnih žena Srbije i ne predstavlja nužno stavove Impact Hub-a, USAID-a ili Vlade SAD.


Izvor: RTS, 06.Dec.2018, 20:34\nJedan od bivših komandanata Oslobodilačke vojske Kosova i nekadašnji poslanik u kosovskom parlamentu pregovara sa Specijalnim sudom za zločine OVK o načinu na koji će se predati tom sudu, piše Koha. Reč je o Rustemu Mustafi, komandantu OVK za Podujevsku oblast, poznatom po ratnom nadimku "komandant Remi". Koha javlja da se podizanje optužnice očekuje u januaru, a advokat potvrđuje da Mustafa 14. januara ide u Hag.\nPozivajući se na izvore u tom sudu, Koha piše da je spremna prva optužnica protiv bivšeg regionalnog komandanta OVK, kao i da su istražitelji Specijalnog suda nedavno bili na Kosovu kako bi dogovorili način predaje....\nNezavisne Novine: U januaru optužnica protiv komandanta OVK?\nSpecijalno tužilaštvo u Hagu pozvalo je početkom decembra na ispitivanje tri bivša oficira Oslobodilačke vojske Kosova (OVK), medju kojima je i jedan bivši poslanik Skupštine Kosova, preneo je portal gazetaexpress.com.Portal je naveo da je identitet tih osoba poznati redakciji.U odgovoru na pitanje...\nPriština -- Prištinska Koha tvrdi da će biti podignuta prva optužnica na KiM za ratne zločine protiv bivšeg komandanta OVK i nekadašnji poslanik u kosovskoj Skupštini...Navodi se da je reč o Rustemu Mustafi, komandantu OVK za Podujevsku oblast...To je Koha objavila na svom sajtu, pozivajući...\nPRVI KOMANDANT TZV. OVK PRED SUDOM: Rustem Mustafa pregovara kako će da se preda\nPrva optužnica na Kosovu i Metohiji za ratne zločine biće podignuta protiv bivšeg komandanta OVK i nekadašnjeg poslanika u kosovskoj skupštini Rustema Mustafe Prva optužnica na Kosovu i Metohiji za ratne zločine biće podignuta protiv bivšeg komandanta OVK i nekadašnjeg...


Japanska princeza otputovala sa mužem da živi u SAD\nTanjug 14. novembra 2021. 08:04\nTOKIO – Bivša japanska princeza Mako, careva nećaka, napustila je danas zemlju sa svojim mužem, kako bi započela novi život u Sjedinjenim Državama.\nPoznata kao Mako Komuro, nakon što je prošlog meseca odustala od kraljevske titule da bi se udala za gimnazijsku ljubav Keija Komuru, bivša princeza je prošla pored novinara sa mužem na međunarodnom aerodromu Haneda u Tokiju, prenosi Rojters.\nNjihov brak je osvojio Japan i pokrenuo javni dijalog o rodnim ulogama i medijskom izveštavanju o kraljevskoj porodici.\nKod Mako je ove godine dijagnostikovan posttraumatski stresni poremećajem, jer je veridba bila praćena finansijskim skandalom, intenzivnim medijskim nadzorom i trogodišnjom razdvojenošću para.\nNakon što se udala za Keija Komuru, Mako, ćerka prestolonaslednika Akišina i princeze Kiko, dobila je prvi put u životu pasoš kako bi mogla da otputuje za Njujork, gde njen muž radi u advokatskoj firmi.


Devojka "zavadila" NBA i NFL! Jokićev saigrač nije imao šanse... - Sportske.net\nDevojka "zavadila" NBA i NFL! Jokićev saigrač nije imao šanse...\nNemile scene u Denveru.\nMalik Bizli nastavlja da bude u žiži interesovanja američkih medija, ali ovog puta zbog nesportskih razloga.\nIgrač Denver Nagetsa, koji je tokom leta odbio novi ugovor sa klubom iz Kolorada vredan trideset miliona evra, imao je blizak susret sa igračem NFL-a Su'a Krejvensom.\nAmerički portal TMZ je došao do snimka događaja koji su se desili tokom avgusta. Na snimku se može videti svađa igrača Denvera i bivšeg igrača Denver Bronkosa koji je trenutno slobodan igrač po isteku ugovora sa NFL timom.\nJokićev saigrač je navodno dobacivao igraču američkog fudbala, tema je bila devojka Krejvensa Montana Jao koja se bavi modelingom.\nKrejvens je reagovao i obračunao se sa košarkašem i njegovom pratnjom, kao što možete videti na snimku. Denver se još uvek nije oglasio, ali deluje da će Bizli imati finansijskih sankcija zbog svog ponašanja.


SMEJALI SMO SE OVOJ SCENI, DANAS JE JEDNA OD NAJTUŽNIJIH: Evo zašto je Gidra rekao "Ja sad idem, a ti malo pospremi" - Politika ekspres\nGlumica Darinka Dara Čalenić preminula je u 87. godini, nakon duge i teške bolesti, saopšteno je iz Kino-Teatra. Sahrana će biti održana u krugu najuže porodice, u Novom Sadu.\nPamtićemo je po izuzetnom talentu i lepoti i više od 40 maestralnih glavnih uloga u pozorištu, ali najviše po ulozi Dare iz filma "Žikina dinastija" u kojoj je igrala pored Dragomira Bojanića Gidre.\nDara je svojevremeno ispričala da je napustila serijal kako bi bila sa suprugom u Americi, zbog čega su producenti i reditelj morali da smisle način da je isključe iz daljeg snimanja - Dara je preminula dok je prala prozore.\nZbog toga je nastala scena na groblju, kojoj smo se svi smejali, pogotovo trenutku kada se Žika najede i ostavi ostatke hrane na spomeniku pa kaže Dari - "Ja sad idem, a ti malo ovo pospremi".\nŽika se na grobu jada Dari, ali je i prekoreva zbog kasetofona koji je odvrnula dok je prala prozore:\n"Da ti kažem Daro, od kada tebe nema, nisam se ljudski najeo, sad tek vidim šta si mi značila. A bila si brljiva, lepo ti kažem ne pentraj se po prozoru a ti hoćeš da se cakli, a još pritisla dugme pa 'op žica, žica'. Nisi ptica da letiš kroz prozor, a ti meni u inat 'op, žica, žica'. Ne mogu da zaboravim tvoje sarme ,a kad se setim gibanice, trbuh me zaboli".


Svrljiški sira na "Balkan Cheese Festivalu"\nSvrljiški sir na „Balkan Cheese Festivalu“\nDrugi po redu „Balkan Cheese Festival“- prodajna izložba autohtonih sireva Balkana, ovog vikenda održan je u „Mikser Hausu“ u Beogradu. Na prodajnoj izložbi učestvovali su i predstavnici Opštine Svrjig predvođeni direktorom ZZ “Svrljižanka“ Markom Mladenovićem.\nDirektor ZZ “Svrljižanka“ Marko Mladenović\nSvrljižani su se na ovom Festivalu predstavili na najbolji način kroz promociju Zadruge, svrljiškog specijaliteta belmuža, svrljiškog sira i ostalih mlečnih i drugih proizvoda.\nPomoćnik predsednika opštine i direktor ZZ “Svrljižanka“ Marko Mladenović kaže da za svrljiški sir postoji veliko interesovanje, te da je ovo bila svojevrsna prilika za promociju i eventualnu saradnju sa drugim proizvođačima.\nGlavni cilj “Balkan Cheese Festivala” je da široj publici predstavi autohtone sorte sireva sa Balkana, posebno iz Srbije, i na ovaj način ukaže na važnost očuvanja tradicionalnih prehrambenih proizvoda.\nAutohtoni sirevi Srbije su do sada u smislu prezentovanja bili zanemareni, proizvođača ima veoma malo i najčešće se radi o malim domaćinstvima koja nemaju mogućnost da se samostalno predstave na izložbama i na internetu – zbog čega javnost ima jako malo informacija o ovim proizvodima.\nPrevPrethodnaSedma pobeda u nizu\nSledećaDan oslobođenja SvrljigaNext\n13/10/2014 u 08:58\nPozivam glavnog urednika ovih online novina da sa Markom Mladenovićem napravi ekskluzivan intervju gde bi se javnosti u Svrljigu i šire iznelo šta je bio cilj nastupa i svi efekti koji su postignuti u Beogradu. Ovo je prilika da Marko iznese u javnost i postignuća – rezultate projekta oko ZZ“Svrljižanka“, jer se ovim nastupom u Beogradu i ostvarila jedna od aktivnosti predvidjena projetom oko svrljiške ovce, belmuža i svrljiškog sira. Pošto će projekat krenuti u svoju drugu polovinu, potrebno je prikazati sve ostvarene rezultate, a u cilju realnog sagledavanja gde je moguće nastupiti sa gore navedenim proizvodima iz prostora opštine Svrljig. Pošto je aktuelan i konkurs za program EU Progres bilo bi dobro da Marko i o tome iznese javnosti u Svrljigu šta će se uraditi za ta sredstva EU i Švajcarske, namenjene podsticanju zapošljavanja u nerazvijenim opštinama ovog dela Srbije. Živeo Svrljig!!!!\n13/10/2014 u 12:28\n13/10/2014 u 23:08\nPoziv glavnog urednika ovog sajta da poseti s.OKRUGLICU snimi otpusnu vodu iz septičke jame koja izilazi na glavni put R-243 a tu prolazi vodovodna cev pijace vode Manojlica i ta sva ispusna voda se vidi na glavnom putu danas kad da prijavim ispekciji njih nema u opstini a vlasnik ove sramote je Radovanovic Ljiljana


SAD „ozbiljno zabrinute“ zbog Severne Koreje\nDržavna sekretarka Hilari Klinton sa svojim južno korejskim i japanskim kolegama , Stejt department, 6. decembar, 2010.\nTokom sastanka sa ministrima inostranih poslova Južne Koreje i Japana, radi diskusija o situaciji u regionu, američka državna sekretarka Hilari Klinton je izjavila da postoji „ozbiljna zabrinutost“ zbog severnokorejskih „provokativnih“ napada.\nHilari Klinton i njene kolege razgovarali su sa novinarima uoči trilateralnog sastanka. Japanski ministar inostranih poslova Seiđi Mehara izrazio je nadu da bi tri zemlje trebalo da rade na dobijanju „čvrstog obećanja o angažovanju“ Kine i Rusije na projektu čiji je cilj da Severna Koreja odustane od svih svojih nuklearnih programa.\nJužnokorejski ministar inostranih poslova Kim Sung-hvan rekao je da se sastanak održava u pravom momentu, uzevši u obzir nedavno saopštenje Severne Koreje o novom objektu za obogaćivanje uranijuma.\nRanije danas, predsednik Barak Obama je telefonom razgovarao sa kineskim predsednikom Hu Đintaom i portparol Bele kuće saopštava kako je američki predsednik zatražio od svog kolege da obavesti Severnu Koreju da su "njene provokacije neprihvatljive". Kineski mediji beleže da je predsednik Hu izrazio duboku zabrinutost zbog situacije i pozvao sve strane da reaguju "hladno i racionalno".\nU medjuvremenu, Južna Koreja je započela petodnevne vojne vežbe sa bojevom artiljerijskom municijom, koje je Pjongjang osudio kao nastojanje da se podstakne rat. Južnokorejski funkcioneri odbili su da kažu gde se manevri održavaju, mada je u prethodnim upozorenjima savetovano pomorcima da izbegnu 29 lokacija među kojima je i Dečong, još jedno od ostrva u blizini sporne pomorske geranice sa Severnom Korejom.\nZa to vreme, međunarodni krivični sud danas je saopštio kako razmatra da li bi nedavni severnokorejski napadi na Južnu Koreju mogli da se smatraju ratnim zločinima, za koje je taj sud nadležan. Severna Koreja se okrivljuje za napad na južnokorejski vojni brod u kojem je poginulo 46 mornara i za artiljerijski napad na ostrvo Jonpjong 23. novembra, u kojem su poginule četiri osobe.


Praktični opiti za dinamička ispitivanja asfaltnih mešavina\nTuesday, 02. March 2004.\n- Primena u svetu i kod nas\nOsamdesetih godina u Velikoj Britaniji urađen je veliki projekat pod nazivom "BITUTEST" koji je imao zadatak da razvije proceduru i opremu za ispitivanje asfaltnih mešavina. U ovom radom je prikazana oprema (koju je kupio Institut IMS - Centar za puteve) i opiti koji su proistekli iz ovog projekta kao rezultat opsežnog ispitivanja, a sada se vrše i kod nas.\nMreža vangradskih puteva Republike Srbije\n- Stanje, osnovni problemi i mogućnosti razvoja\nU radu se razmatraju karakteristike vangradske putne mreže Republike Srbije kao glavne komponente saobraćajne osnove i suštinski pokazatelj stanja ponude saobraćajnih usluga. On uključuje kratku istoriju razvoja puteva u Srbiji, informacije o sadašnjim razmerama putne mreže, klasifikaciji putnih deonica i njenu saglasnost sa prostornim razvojem i drugim saobraćajnim sistemima. Postojeće stanje se koncentriše na kvalitet ponude i povezano je sa karakteristikama potražnje kako bi se naglasili osnovni problemi koji zahtevaju koordinirane aktivnosti u budućnosti.\nKarakteristike potražnje putnog saobraćaja u Republici Srbiji\n- Trendovi, postojeće stanje i prognoze\nU radu se razmatraju rezultati kvantitativnih i kvalitativnih analiza promena potražnje putnog saobraćaja na mreži Srbije zadnjih 25 godina sa naglaskom na period 1990-2001. Analiza raspoloživih podataka brojanja usmerena je na nivo celovite vangradske putne mreže sa detaljnijim osvrtom na međunarodne tokove na putnim deonicama koridora X, Xb i Xc. Prognoza buduće potražnje zasnovana na različitim scenarijima je generalno prikazana zajedno sa preporukama za potrebne aktivnosti u oblasti regionalne saradnje.\nUticaj transevropskih saobraćajnih koridora na regionalni razvoj i aglomeracione\nWednesday, 09. April 2003.\nU radu se polazi od pretpostavke da se uticaj transevropskih saobraćajnih koridora različito manifestuje na makro, mezo i mikroregionalnom planu, odnosno da se povećava sa snižavanjem regionalnog nivoa. Ukazuje se na moguće pristupe istraživanju pozitivnih i negativnih efekata transevropskog saobraćajnog koridora. Jedno od pitanja je da li i koliko ovi koridori mogu da utiču na razvoj makro i mezo regionalnih celina u pogledu kretanja, rada, stanovanja, raspodele i specijalizacije funkcija naselja i sl. Analiziraju se uticaji autoputa i železničke pruge na organizaciju i namenu urbanog prostora i promene u ekonomskom i socijalnom životu lokalnog stanovništva u koridoru "H", na deonici od Beograda do Niša. Transevropski i magistralni infrastrukturni koridori predstavljaju jedan od značajnih preduslova i podsticaja za razvoj, ali ne mogu sami po sebi da generišu očekivani razvoj, bez podrške odgovarajućih mera i instrumenata različitih politika. Kao jedna od mera predlaže se izrada analize prostornog uticaja za transevropske i magistralne saobraćajne koridore u procesu sektorskog planiranja i pripreme tehničke dokumentacije. Ključne reči: transevropski saobraćajni koridor, uticaji, regionalni razvoj, aglomeracioni sistem, indikator, kriterijum.\nUzroci procurivanja vode kroz gornju ploču podzemnih konstrukcija i predlog mera\nU poslednjih desetak godina na više veoma značajnih objekata u Beogradu postavljena je hidroizolacija koja se u praksi iskompromitovala, pa je podzemna voda našla puteve kojima procuruje u te objekte i čini ih manje podobnim za korišćenje.\nU ovom referatu se opisuje rešenje sa tom izolacijom, daje se kritika tog rešenja i daju predlozi za sanaciju.\nU referatu se ne daju podaci o kojim se objektima radi (iz razumljivih razloga), ali je problematika koja se razmatra primenjiva na značajnom broju objekata.\nRehabilitacija kolovoznih konstrukcija\nMonday, 07. April 2003.\nprimenom postupka duboke reciklaže na licu mesta po hladnom postupku\nU članku se daje kratak prikaz "Uputstva i tehničkih uslova za duboku reciklažu na licu mesta po hladnom postupku kod rehabilitacije kolovoznih konstrukcija - projek- tovanje, izvođenje, kontrola". Ovaj materijal je pripremila radna grupa* koju je formirala Direkcija za puteve, sa ciljem da se podstakne primena savremenih tehnologija u rehabilitaciji putne mreže Srbije.\nNovoklasični postupak analize praktičnog kapaciteta osnovnih odseka autoputeva i\nPredmet ovog članka posvećen je izlaganju delimično unapređenog izvornog novoklasičnog postupka . Unapređenje se ogleda u poboljšanju postupka analize praktičnog kapaciteta osnovnog odseka autoputa i dvotračnog puta na kritičnim uzdužnim nagibima i u horizontalnim krivinama na kojima je brzina merodavnog vozila u slobodnom toku manja od brzine pri osnovnom kapacitetu. Navedeno poboljšanje zasnovano je na rezultatima utvrđenim u doktorskoj disertaciji Draženka Glavića pod nazivom "Prilog utvrđivanja uticaja krivinskih karakteristika na praktični kapacitet i nivo usluge puteva".


General Matis na čelu Pentagona?\nFoto: Wikipedia/Mariordo Camila Ferreira & Mario Duran\nIzabrani američki predsednik Donald Tramp imenovaće penzionisanog generala Džejmsa Matisa za ministra odbrane, objavio je Vašington post danas navodeći da će zvanično imenovanje uslediti sledeće nedelje.\nIzbor ovog vojnog stratega mogao bi da bude još jedan pokazatelj da Tramp namerava da buduću američku spoljnu politiku distancira od one kakvu je vodio Barak Obama oslanjajući se na američke saveznike u borbi protiv islamističkih ekstremista, ocenjuje Rojters.\nNominacija Matisa verovatno će naići na odobrenje pripadnika američke vojske od kojih ga mnogi poznaju po živopisnom nadimku “ludi pas”.\nIpak, nominaciju Matisa sprečavaju birokratske prepreke imajući u vidu da je on penzionisan tek 2013. a da je za ododobrenje Kongresa potrebno da novi šef Pentagona bude civil najmanje sedam godina pre imenovanja.\nTramp je posle sastanka sa Matisom pre dve nedelje rekao da je impresioniran njime i rekao da je on “pravi general generala!”